title: Louis Ségura

text: Louis Ségura (23. heinäkuuta 1889 Sidi Bel Abbès, Ranskan Algeria – 1963) oli syntyperältään espanjalainen, Ranskaa edustanut voimistelija ja kaksinkertainen olympiamitalisti. Hän sai yksilökilpailussa pronssia vuoden 1908 kesäolympialaisissa Lontoossa ja hopeaa vuoden 1912 kesäolympialaisissa Tukholmassa.


title: Jules Clévenot

text: Jules Clévenot (20. elokuuta 1876 Pariisi – 11. syyskuuta 1933) oli ranskalainen vesipalloilija ja olympiamitalisti. Hän kuului lajissa pronssia saaneeseen miesten joukkueeseen vuoden 1900 kesäolympialaisissa Pariisissa. Hän osallistui samoissa kisoissa myös uintilajeihin.


title: Pekka Mandart

text: Pekka Mandart (1. helmikuuta 1949 Kotka – 25. helmikuuta 2018 Kotka) oli suomalainen elokuvaohjaaja ja käsikirjoittaja. Hän ohjasi kolme kokoillan elokuvaa sekä teki lukuisia lyhyitä dokumentteja ja luontoelokuvia.


title: Pekka Mandart

text: Mandart sai vuoden ja kahdeksan kuukauden ehdollisen tuomion yhdessä vaimonsa Pamela Mandartin kanssa omistamaansa Mandart Entertainment -yritykseen liittyvistä kahdesta törkeästä velallisen epärehellisyydestä.


title: Pekka Mandart

text: Mandartin ohjaamia ovat muun muassa Göran Schildtistä, Pirjo ja Matti Bergströmistä, Per Olov Janssonista sekä Juha Vainiosta kertovat henkilödokumentit.


title: Beatrice Hill-Lowe

text: Beatrice Geraldine Hill-Lowe ("Ruxton-", "-Thompson"; 26. tammikuuta 1868 Ardee, Louth, Irlanti – 2. heinäkuuta 1951 Tenby, Pembrokeshire, Yhdistynyt kuningaskunta) oli brittiläinen jousiampuja ja olympiamitalisti. Hän kilpaili vuoden 1908 kesäolympialaisissa 1908 Lontoossa ja sai siellä pronssimitalin kaksoiskansalliskierroksella.


title: Hans Latscha

text: Hans Latscha (10. maaliskuuta 1881 Essen – 11. toukokuuta 1967 Frankfurt am Main) oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.


title: Marcel van Crombrugghe

text: Marcel Lucien van Crombrugghe (13. syyskuuta 1880 – 23. syyskuuta 1940) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä hopeaa kahdeksikossa saaneeseen Royal Club Nautique de Gand -joukkueeseen.


title: Alfons Dorfner

text: Alfons Dorfner (27. tammikuuta 1911 Lembach im Mühlkreis – 22. tammikuuta 1982) oli itävaltalainen meloja ja olympiavoittaja. Hän voitti miesten 1 000 metrin kajakkikaksikossa kultaa vuoden 1936 kesäolympialaisissa Berliinissä. Lisäksi hän osallistui siellä kokoontaitettavalla kajakilla 10 kilometrin kaksikkokilpailuun ja sijoittui neljänneksi.


title: Venäjän Aika

text: Venäjän Aika on Oy Novomedia Ltd:n julkaisema, neljä kertaa vuodessa ilmestyvä, Venäjän asioihin erikoistunut aikakauslehti.


title: Venäjän Aika

text: Lehden päätoimittaja on Aleksander Borodavkin ja sen yhteistyökumppani on Suomi-Venäjä-Seura.


title: Frédéric-Albert Bruynseels

text: Frédéric-Albert Gustave Bruynseels (13. heinäkuuta 1888 – 10. lokakuuta 1959) oli belgialainen kilpapurjehtija ja olympiavoittaja. Hän osallistui vuoden 1920 kesäolympialaisiin Antwerpenissä ja oli siellä mukana voittamassa "Edelweissillä" kultamitalia 6mR-luokassa.


title: Patrick Lefoulon

text: Patrick Lefoulon (s. 6. toukokuuta 1958 Mantes-la-Jolie) on ranskalainen entinen meloja, maailmanmestari ja olympiamitalisti. Hän sai vuoden 1984 kesäolympialaisissa Los Angelesissa hopeaa miesten 1 000 metrin kajakkikaksikossa. Hän kilpaili myös vuoden 1980 kesäolympialaisissa Moskovassa, jossa hän eteni 500 metrin kajakkiyksikössä semifinaaliin ja sijoittui 1 000 metrin kajakkinelikossa kuudenneksi.


title: Patrick Lefoulon

text: Ratamelonnan maailmanmestaruuskilpailuissa Lefoulon voitti kultamitalin vuonna 1982.


title: Emilio Salafia

text: Emilio Salafia (10. lokakuuta 1910 Palermo – 24. toukokuuta 1969) oli italialainen miekkailija ja kaksinkertainen olympiamitalisti. Hän sai miesten säilän joukkuekilpailussa hopeaa sekä vuoden 1928 kesäolympialaisissa Amsterdamissa että vuoden 1932 kesäolympialaisissa Los Angelesissa. Los Angelesin kisoissa Salafia osallistui myös säilän yksilökilpailuun, mutta jäi kymmenenneksi.


title: Raymond Talleux

text: Raymond Émile Julien Talleux (2. maaliskuuta 1901 Boulogne-sur-Mer – 21. maaliskuuta 1982 Saint-Martin-Boulogne) oli ranskalainen soutaja ja olympiamitalisti. Hän sai vuoden 1924 kesäolympialaisissa Pariisissa hopeaa miesten perämiehellisessä nelikossa. Lisäksi hän kilpaili siellä perämiehellisessä kaksikossa ja sijoittui siinä neljänneksi.


title: Louis Gressier

text: Louis Auguste Gressier (12. toukokuuta 1897 Boulogne-sur-Mer – 14. tammikuuta 1959 Boulogne-sur-Mer) oli ranskalainen soutaja ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa hopeaa perämiehellisessä nelikossa.


title: Herman Dahlbäck

text: Nils Herman Dahlbäck (7. maaliskuuta 1891 Malmö – 16. heinäkuuta 1968 Malmö) oli ruotsalainen soutaja ja olympiamitalisti. Hän kilpaili vuoden 1912 kesäolympialaisissa Tukholmassa ja sai siellä hopeaa perämiehellisessä nelikossa amatööriluokassa. Lisäksi hän osallistui siellä kahdeksikkokilpailuun.


title: Herman Dahlbäck

text: Dahlbäck voitti vuonna 1916 yksikössä Pohjoismaiden-mestaruuden.


title: François Vergucht

text: François Vergucht (1887–?) oli belgialainen soutaja ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä hopeaa miesten kahdeksikossa saaneeseen Royal Club Nautique de Gand -joukkueeseen.


title: Victor Larchandet

text: Marie Victor Xavier Larchandet tai Lardanchet (29. joulukuuta 1863 Desnes – ?) oli ranskalainen rugbynpelaaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä lajissa kultaa voittaneeseen joukkueeseen.


title: Erik Parlevliet

text: Erik Robert Parlevliet (8. kesäkuuta 1964 Zevenaar – 22. kesäkuuta 2007) oli alankomaalainen maahockeypelaaja. Hän kuului lajissa pronssia saaneeseen joukkueeseen vuoden 1988 kesäolympialaisissa Soulissa. Parlevliet oli lisäksi mukana voittamassa maailmanmestaruutta (1990) ja Euroopan-mestaruutta (1987).


title: Phathana Inthavong

text: Phathana Inthavong (s. 15. heinäkuuta 1997 Vientiane) on laosilainen uimari. Hän kilpaili vuoden 2012 kesäolympialaisissa Lontoossa ja jäi siellä miesten 50 metrin vapaauinnissa 56. sijalle. Hänestä tuli Lontoon kisoissa nuorin Laosia olympialaisissa siihen mennessä edustanut urheilija.


title: Prince Mumba

text: Prince Moses Mumba (s. 28. syyskuuta 1984 Kitwe) on sambialainen keskipitkän matkan juoksija. Hän putosi miesten 800 metrin juoksussa ensimmäisellä kierroksella sekä vuoden 2004 kesäolympialaisissa Ateenassa että vuoden 2012 kesäolympialaisissa Lontoossa. MM-kilpailuissa hän on edennyt parhaimmillaan välieriin Daegussa 2011. Saman vuoden Afrikan kisoissa hän sijoittui neljänneksi.


title: Prince Mumba

text: Lontoon olympialaisissa Mumba toimi maansa lipunkantajana. Hänen nimissään on 800 metrin Sambian ennätys sekä ulkoradoilla 1.46,14 (2011) että sisäradoilla 1.47,19 (2006).


title: Matthias Volz

text: Matthias Max Volz (4. toukokuuta 1910 Schwabach – 26. elokuuta 2004 Spalt) oli saksalainen voimistelija ja olympiavoittaja. Hän kilpaili vuoden 1936 kesäolympialaisissa Berliinissä ja sai siellä kolme mitalia, yhden kultaisen ja kaksi pronssista.


title: Heinrich Reitz

text: Heinrich Reitz oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.


title: Arnold Landvoigt

text: Arnold Landvoigt oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.


title: Hugo Betting

text: Hugo Betting oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.


title: Eduard Poppe

text: Eduard Poppe oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.


title: Willy Hofmeister

text: Willy Hofmeister oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.


title: Léon Binoche

text: Léon Binoche (16. elokuuta 1878 Champs-sur-Yonne – elokuu 1962) oli ranskalainen rugbynpelaaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä lajissa kultaa voittaneeseen joukkueeseen.


title: Carl Hugo Johansson

text: Carl Hugo Johansson (16. kesäkuuta 1887 Tukholma – 23. helmikuuta 1977 Tukholma) oli ruotsalainen ampuja.


title: Carl Hugo Johansson

text: Vuoden 1912 kesäolympialaisissa Tukholmassa Johansson voitti joukkueen kanssa kultaa 300 metrin vapaakiväärin asentokilpailussa ja sai lisäksi pronssia 200–600 metrin sotilaskiväärin joukkuekilpailussa.


title: Carl Hugo Johansson

text: Vuoden 1920 kesäolympialaisissa Antwerpenissä Johansson voitti yksilönä kultaa 600 metrin sotilaskiväärin makuukilpailussa. Lisäksi hän sai joukkueen kanssa pronssia 600 metrin sotilaskiväärin makuukilpailussa. Hän sai joukkueen kanssa pronssia myös 300 metrin sotilaskiväärin pystykilpailussa. Johansson kilpaili vielä vuoden 1924 kesäolympialaisissa Pariisissa.


title: Hugo Johansson

text: Hugo Valdemar Johansson (28. maaliskuuta 1900 Vårdö – 31. tammikuuta 1983 Finström) oli suomalainen ruotsalaisen kansanpuolueen poliitikko, joka istui kansanedustajana Turun läänin eteläisestä vaalipiiristä 1939–1945. Hän toimi Maarianhaminan kaupunginjohtajana 1949–1954 ja Ahvenanmaan maakuntahallituksen puheenjohtajana (maaneuvoksena) 1955–1967. Lisäksi hän oli Ahvenanmaan maakuntapäivien puhemiehenä 1946–1954.


title: Hugo Johansson

text: Johansson valmistui filosofian maisteriksi 1930 ja työskenteli kansanopiston opettajana 1930–40-luvuilla. Hän meni vuonna 1932 naimisiin Margit Gunhild Mörkin kanssa.


title: Hans Rudolf Spillmann

text: Hans Rudolf ”Hansrüdi” Spillmann (s. 7. tammikuuta 1932 Zürich) on sveitsiläinen kilpauransa päättänyt ampuja ja olympiamitalisti. Hän saavutti Rooman kesäolympialaisissa 1960 hopeamitalin miesten 300 metrin vapaakiväärin asentokilpailussa. Hän kilpaili samoissa olympialaisissa myös 50 metrin pienoiskiväärin makuukilpailussa, mutta jäi siinä 32. sijalle.


title: Ion Dumitrescu

text: Ion Dumitrescu (18. heinäkuuta 1925 Bukarest – 1999) oli romanialainen ampuja ja olympiavoittaja. Hän voitti olympiahaulikossa kultaa vuoden 1960 kesäolympialaisissa Roomassa. Tämän jälkeen hän jäi siinä vuoden 1964 kesäolympialaisissa viidenneksi, vuoden 1968 kesäolympialaisissa 11. sijalle ja vuoden 1972 kesäolympialaisissa 30. sijalle.


title: Hanna Zora

text: Hanna Zora (13./15. maaliskuuta 1937 Batnaya, Irak – 2. lokakuuta 2016) oli kaldealaiskatolinen arkkipiispa. Hänet vihittiin papiksi 10. kesäkuuta 1962 ja nimitettiin Ahwazin arkkipiispaksi Iraniin 1. toukokuuta 1974. Piispaksi vihkiminen seurasi 27. lokakuuta. Pääkonsekraattorina toimi Youhannan Semaan Issayi, jota avustivat Samuel Chauriz ja Hanna Kello.


title: Hanna Zora

text: Zora lähti Iranista helmikuussa 1987 ja oli tämän jälkeen Roomassa vuoteen 1993. Siitä lähtien hän työskenteli Kanadassa. Hän kuitenkin pysyi Ahwazin arkkipiispana, kunnes sai 10. kesäkuuta 2011 nimityksen uuden Mar Addai of Toronton eparkian johtoon. Hänellä säilyi arkkipiispan henkilökohtainen arvonimi.


title: Antoine Scopelliti

text: Antoine Scopelliti (s. 9. huhtikuuta 1939) on italialainen, Madagaskarilla uransa luonut roomalaiskatolinen piispa. Hän kuuluu Pyhimmän Kolminaisuuden sääntökuntaan.


title: Antoine Scopelliti

text: Scopelliti sai pappisvihkimyksensä 18. joulukuuta 1965. Hänet nimitettiin 21. tammikuuta 1991 Ambatondrazakan hiippakunnan koadjuuttoripiispaksi, ja hänet konsekroi 5. toukokuuta Francesco Vòllaro, jota avustivat Michel Malo ja Philibert Randriambololona. Scopellitista tuli 6. maaliskuuta 1993 Ambatondrazakan piispa. Vòllaro oli hänen edeltäjänsä tässä virassa.


title: Philipp Krementz

text: Philipp Krementz (1. joulukuuta 1819 Koblenz – 6. toukokuuta 1899 Köln) oli saksalainen roomalaiskatolinen arkkipiispa ja yksi kirkon kardinaaleista. Hän opiskeli Bonnin ja Münchenin yliopistoissa.


title: Philipp Krementz

text: Krementz vihittiin papiksi Trierin hiippakuntaan 27. elokuuta 1842 ja valittiin Warmian (Ermlandin) piispaksi 22. lokakuuta 1867. Krementzin konsekroi 3. toukokuuta 1868 Paul Ludolf Melchers. Krementz sai 30. heinäkuuta 1885 nimityksen Kölnin arkkipiispaksi, ja hänet asetettiin tähän virkaan 15. joulukuuta. Kardinaali hänestä tehtiin 16. tammikuuta 1893, ja hänet nimitettiin 19. tammikuuta San Crisogonon kardinaalipapiksi.


title: Philipp Krementz

text: Krementz toimi Fuldan piispainkokouksen puheenjohtajana 1884–1896.


title: Philipp Krementz

text: Krementz osallistui Vatikaanin ensimmäiseen kirkolliskokoukseen. Hän toimi Kölnin arkkipiispana kuolemaansa saakka, ja myöhemmin hänen kuolinvuonnaan hänen seuraajakseen valittiin Hubert Theophil Simar.


title: Ferdinand Joseph Fonseca

text: Ferdinand Joseph Fonseca (2. joulukuuta 1925 Bombay – 2. lokakuuta 2015) oli intialainen roomalaiskatolinen piispa. Hänet vihittiin papiksi Bombayn arkkihiippakuntaan 5. joulukuuta 1954 ja nimitettiin sen vihkipiispaksi sekä Aquae in Mauretanian titulaaripiispaksi 28. maaliskuuta 1980. Piispaksi vihkiminen seurasi 29. kesäkuuta. Pääkonsekraattorina toimi Simon Ignatius Pimenta, jota avustivat Gilbert Blaize Rego ja Dominic Joseph Abreo.


title: Ferdinand Joseph Fonseca

text: Fonseca jäi eläkkeelle 75-vuotispäivänään 2. joulukuuta 2000.


title: Venäjän rajavartiolaitos

text: Venäjän rajavartiolaitos eli nykyiseltä koko nimeltään Venäjän federaation turvallisuuspalvelun rajapalvelu tai Polgranitšnaja služba FSB Rossii () on Venäjän federaation turvallisuuspalvelu FSB:n alaisuudessa toimiva, Venäjän rajavalvonnasta vastaava viranomainen.


title: Venäjän rajavartiolaitos

text: Venäjän rajavartiolaitoksen keskushallinto on Moskovassa. Sillä on 39 alueorganisaatiota, joiden kautta se valvoo Venäjän federaation ulkorajoja. Tyypillisesti kunkin alueorganisaation vastuulla on rajavalvonta yhden federaatiosubjektin alueella: esimerkiksi Leningradin alueen tai Karjalan tasavallan rajojen osalta.


title: Venäjän rajavartiolaitos

text: Venäjän rajavartiolaitos perustettiin Neuvostoliiton hajoamisen jälkeen vuonna 1992. Organisaation nimenä oli vuosina 1993-2003 Venäjän federatiivinen rajavartiolaitos () tai joku tämän nimen muunnos.


title: Juri Šatunov

text: Juri ”Jura” Vasiljevitš Šatunov () (s. 6. syyskuuta 1973, Kumertau, Neuvostoliitto) on venäläinen poplaulaja. Hän tuli kuuluisaksi 1980-luvun lopussa ja 1990-luvun alussa sekä Venäjällä (entisessä Neuvostoliitossa) että muualla Euroopassa. Hän on myös laulanut neuvostoliittolaisessa poikapopyhtyeessä Laskovyi mai ().


title: Juri Šatunov

text: Šatunov asuu nykyisin perheensä kanssa Saksassa. Hän aloitti musiikkiuransa ollessaan 13-vuotias. Lastenkodissa kasvaessaan hän perusti kavereittensa kanssa Laskovyi mai -yhtye, mistä kasvoi merkittävän iso yhtye. Yhtyeen laulut kuvasivat Neuvostoliiton hajoamista eri tavalla kuin muut sen ajan neuvostoliittolaiset yhtyeet.


title: Juri Šatunov

text: Juri Šatunovia on sanottu myös Laskovyi mai -yhtyeen maskotiksi. Šatunovista ja yhtyeestä on tehty monta dokumenttielokuvaa.


title: Juri Šatunov

text: Yhtye jouduttiin kuitenkin lopettamaan vuonna 1992, koska lähes puolet sen jäsenistä kuoli nuorena. Yhtyeen hajoaminen ja joiden jäsenten menehtyminen oli Šatunoville raskasta, mutta yhtye palaasi vuonna 2009 Šatunovia lukuun ottamatta, vaikka jotkut Laskovyi mai -yhtyeen jäseneet ovat Šatunovin taustabändissä.


title: Juri Šatunov

text: Laulaessaan Laskovyi mai -yhtyeessä Šatunov markkinoi esittämiään kappaleita ja omia julkaisemia albumeja omalla nimellään, että hän saisi parempaa menestystä, vaikka ne yhdessä muiden Laskovyi mai -yhtyeen jäsenten esittämien kappaleiden ja julkaisemien albumeiden kanssa kuuluivat yhtyeelle.


title: Juri Šatunov

text: Šatunov on itse esittänyt myöhemmin yhtyeen muiden jäsenten kappaleita Laskovyi mai -yhtyeen kulta-aikojen jälkeen esimerkiksi 1990-luvun lopussa sekä 2000-luvulla, kuten "Tšto že ty, leto?", "Vetšer holdonoj zimy", "Slutšajnaja vstretša" ja "Tsvety". "Vetšer holdonoj zimy" -kappaleen demon Šatunov teki vuonna 1986, muut jäseneet lauloivat kappaleen myöhemmin ja vuonna 2002 Šatunov nauhoitti oman version levylle. Eräitä kappaleita esittivät itsenäisesti ja erikseen sekä Šatunov että useat muut yhtyeen jäsenet (1980-luvun lopussa eli Laskovyi mai -yhtyeen kulta-aikoina ja 2000-luvulla), muun muassa "Medlenno uhodit osen", "Vsjo naprasno" ja "Metel tšužom gorode". Jotkut kappaleet ovat esitetty näin, että siellä laulaa Šatunov sekä muut Laskovyi mai -yhtyeen jäsenet hänen kanssa duettona tai triettona, esim. Laskovyi mai -yhtyeen kulta-aikoina. Erästä kappaleesta "Rano ushedshaja osen" Šatunov teki oman version 1990-luvun alussa. Alun perin kappaleen on soittanut popyhtye "Mama" ("Äiti") vuonna 1989. Jotkut Laskovyi mai -yhtyeen jäseneet olivat mukana Mama-yhtyeessä.


title: Juri Šatunov

text: Vuonna 2006 Laskovyi mai -yhtye täytti 20-vuotta ja juhlakonsertissa Šatunov lauloi omia kappaleitaan ja muut elossa olevat jäsenet lauloivat joitakin yhtyeen kappaleita ja myös joitain Šatunovin kappaleita.


title: Juri Šatunov

text: Useimmat Šatunovin kappaleet ovat sanoittaneet ja musiikin säveltäneet toiset Laskovyi mai -yhtyeen elossa olevat jäsenet, pääosin muita jäseniä hieman vanhempi Sergei Kuznetsov (s. 1964), oli mukana yhtyeissä Laskovyi mai ja Mama sekä muut säveltäjät ja laulunkirjoittajat 2000-luvusta lähtien esim. Konstatin Gubin (yksi kappale vuonna 1990), mutta jotkin kappaleet - kuten "Detstvo" ja "Zvjozdnaja notš" - Šatunov on tehnyt kokonaan itse. Myös Kuznetsov ei ole enää yhtyeessä mukana.


title: Juri Šatunov

text: Šatunovin pitkäaikainen kaveri, esikuva ja manageri oli Andrei Razin (s. 1963). Razin etsii lastenkodista pojat käsiin, alkoi niiden kanssa työstämään musiikkia, perusti Laskovyi mai -yhtyeen ja ryhtyi yhtyeen manageriksi sekä jäseneeksi. Andrei Razin on myös esittänyt Laskovyi mai -yhtyeen kulta-aikoina kappaleet "Staryj les", "Ataman", "Djadja Miša", "Letnij dožd", "Doždi", "Vremja ljubvi", "Podsnžeinki" ja "Mne bolše, ne nužno" sekä yhtyeessä, että markkinoi niitä omalla nimellään, koska Šatunov ei esittänyt niitä. Razin on edelleen yhtyeessä mukana. Vaikka Razin lauloi kappaleet, sanoitukset ja sävellys olivat muiden Laskovyi mai -yhtyeen jäsenten tekemiä. "Djadja Miša" -kappale oli Razinin sanoittama ja musiikki oli kuitenkin muiden yhtyeen jäsenien tekemä. Vuonna 1970 julkaistiin samanniminen animaatioelokuva, mikä kertoo Miša-karhusta ja Odessassa on myös samanniminen ravintola, vaikka kappaleella, elokuvalla ja ravintolalla ei ole mitään yhteistä keskenään kun vaan nimi. Kappaleen "Dožd-dožd" Šatunov lauloi vuonna 2004, Razin vuonna 2005 ja Kuznetsov vuonna 2007. Kyseisen kappaleen sävellys ja sanat olivat Kuznetsovin tekemiä.


title: Juri Šatunov

text: Šatunov julkaisi uusimman studioalbumin 23. helmikuuta 2018. Edellisen studioalbumin hän julkaisi vuonna 2012. Sitä edellisen studioalbumin hän julkaisi vuonna 2006 Venäjällä ja vuonna 2007 Euroopassa. Kyseinen albumi nauhoitettiin loppuvuodesta 2004 vuoden 2005 loppuun ja julkaisu myöhästyi alkuperäisestä julkaisuajasta vuonna 2005, mutta siitä huolimatta se oli Šatunovin myydyin albumi. Hänen ensimmäinen levytys eli demo, julkaistiin Neuvostoliitossa vuonna 1986 ja Euroopassa vuonna 1987. Esikoisalbumi julkaistiin vuonna 1988.


title: Juri Šatunov

text: Šatunovin tunnetuin kappale "Belyje rozy" (suomeksi "Valkoiset ruusut"), soitettiin alun perin vuonna 1986 demona ja 1988 virallisesti sekä nauhoitettiin myöhemmin monta kertaa uudelleen. "Belyje rozy" -hitin nauhoitusvaiheita ovat: 1986 demo, 1988 studio, 1996 remix, 2003 remix, 2004 studio ja 2005 studio. Muut elossa olevat Laskovyi mai -yhtyeen jäsenet nauhoittivat kappaleet "Belyje rozy" ja "Medlenno uhodit osen" vuonna 2009 oman yhtyeensä nimellä ilman Šatunovia. Muutenkin Laskovyi mai -yhtye on menestynyt puoliasemassa ilman Šatunovia. YouTubesta löytyy myös Kazakstanista kotoisin olevan almatylaisen A-Studio -yhtyeen tulkinta "Belyje rozy" -kappaleesta, jonka solisti Keti Topuria esittää. Muita hittejä ovat: "Sedaja notš", "Detstvo", "Tet-a-tet" ja "A leto tsveta", mitkä ovat päässeet Venäjällä radiolistoille, mutta uusimpia kappaleita ei pidetä yhtä suosittuina kuin vanhoja kappaleita. "Sedaja notš" -kappaleen on myös Andrei Razin nauhoittanut omana soolona vuonna 2004 ja Sergei Kuznetsov vuonna 2003.


title: Juri Šatunov

text: Kevällä 2016 hänellä oli laajempi Euroopan konserttikiertue (pohjautuu viimeisimpään albumiin) eri maiden monissa kaupungeissa.


title: Juri Šatunov

text: Joitakin tunnetumpia kappaleitaan Šatunov on nauhoittanut uudelleen modernimpaan muotoon oman tapansa mukaan.


title: Ruiskuttajan käsikirja

text: Ruiskuttajan käsikirja on opas, jossa neuvotaan oikeaoppisesti myrkyttämään rikkakasveja, kasvitauteja ja hyötykasveja vaivaavia hyönteisiä. Ruiskuttajan kuten viljelijän on opiskeltava se suorittaessaan lakisääteisen ruiskuttajan tutkinnon. Oppaan kirjastoluokka on 67.24.


title: Johanna Gullichsen

text: Maria Johanna Gullichsen (s. 26. heinäkuuta 1958 Somero) on tekstiilisuunnittelija ja yrittäjä. Hän suunnittelee kudottuja kankaita. Gullichsen opiskeli taidehistoriaa, kirjallisuutta ja ranskaa Helsingin yliopistossa 1980-luvun alussa ja taideaineita Taideteollisen oppilaitoksen iltalinjalla. Sen jälkeen opiskeli vuoden puuseppäkoulussa ja meni sitten Porvoon kotiteollisuuskoulun kudontalinjalle.


title: Johanna Gullichsen

text: Johanna Gullichsenin vanhemmat ovat Anna ja Johan Gullichsen ja hänen isoäitinsä on Maire Gullichsen.


title: Johanna Gullichsen

text: 1990-luvulla Gullichsen avasi liiketilan Helsingin työhuoneensa yhteyteen. Hänen yrityksensä Johanna Gullichsen Oy Ab on rekisteröity syyskuussa 1996.


title: Johanna Gullichsen

text: Gullichsen asui vuonna 1995 pari kuukautta Pariisiissa stipendin turvin. Kaksi vuotta myöhemmin hän avasi oman liikkeen Pariisiin, Montparnassen ja Saint-Germain-des-Prés’n väliin, Helsingin liike on Punavuoressa. Aluksi siellä myytiin hänen omien tuotteittensa lisäksi myös muuta suomalaista käsityötä ja designia, mutta sittemmin liikkeessä on keskitytty vain omiin tuotteisiin.


title: Johanna Gullichsen

text: Johanna Gullichsenin suunnittelemat kankaat kudotaan Pohjanmaalla ja laukut ja tyynynpäälliset ommellaan pääosin Somerolla. Lähes puolet tuotteista meni vuonna 2004 vientiin, muun muassa Japaniin, jonne saatiin yhteydet vuonna 1997 Helsingissä olleen Artekin näyttelyn avulla. Japaniin on viety sisustustavaroiden ja laukkujen lisäksi muun muassa omia kuoseja, kylpytakkeja ja käsinkudottuja rottinkilaukkuja.


title: Johanna Gullichsen

text: Yrityksen suosituimpia tuotteita ovat verhoiluun käytettävä, geometrinen, puuvillasta tehty Normandie ja villakangas Papillon . Täyspellavainen Savoy-mallisto on saanut nimensä ravintola Savoyn mukaan, jossa se esiteltiin vuonna 1991. Gullichsen pitää eniten luonnonmateriaaleista, sillä ne ovat kestäviä, miellyttäviä kosketella ja niiden käyttäytymistä on helppo ymmärtää. Tuotteiden suunnittelu lähtee aina piirustuksesta, mutta varsinainen kehittely tapahtuu kangaspuissa, nykyisin tietokone on tosin osittain korvannut kynän ja kangaspuut suunnittelutyössä. Inspiraatiota töihinsä Gullichsen saa esimerkiksi villeistä afrikkalaisista väriyhdistelmistä ja taiteesta, hänen lempisuunnittelijansa on Jasper Morrison.


title: Johanna Gullichsen

text: Keväällä 2012 Kodin1 alkoi ensimmäisenä suomalaisena suurena ketjuna myydä hänen suunnittelemiaan tuotteita, Intiassa käsin luomupuuvillasta kudottuja mattoja.


title: Johanna Gullichsen

text: Yrityksen tuotevalikoimaan kuuluu kankaiden lisäksi valmiita tekstiileitä olohuoneeseen, kylpyhuoneeseen ja keittiöön sekä erilaisia laukkuja ja kukkaroita.


title: Bryant

text:
Bryant on muun muassa seuraavien henkilöiden sukunimi:
Bryant University on yksityinen yliopisto Smithfieldissä, Rhode Islandissa


title: Toriumnitraatti

text: Toriumnitraatti (Th(NO)) on torium- ja nitraatti-ionien muodostama epäorgaaninen ioniyhdiste. Yhdistettä käytetään hehkusukkien valmistuksessa ja tuotettaessa muita toriumyhdisteitä ja luminoivia väriaineita.


title: Toriumnitraatti

text: Toriumnitraatti on huoneenlämpötilassa kiinteää valkoista ja hygroskooppista eli vettä imevää ainetta. Siitä tunnetaan kidevedettömän muodon lisäksi seitsemän kidevedellistä hydraattia, muun muassa tetra- ja pentahydraatit (Th(NO)·4HO ja Th(NO)·5HO) ja emäksiset hydroksonitraatit. Liuoksissa voi esiintyä myös kompleksinen heksanitrotoraatti(IV)-ioni ([Th(NO)]). Kuumennettaessa se hajoaa toriumdioksidiksi säteillen valoa. Toriumnitraatti liukenee hyvin veteen ja myös useisiin orgaanisiin liuottimiin kuten alkoholeihin, eettereihin, ketoneihin ja estereihin. Toriumnitraatti muodostaa kompleksiyhdisteitä muun muassa amiinien ja amiinioksidien kanssa. Yhdiste muodostaa tributyylifosfaatin kanssa kompleksin ja tributyylifosfaattia käytetään uuttamaan toriumnitraattia sen liuoksista. Toriumin tavoin myös toriumnitraatti on radioaktiivista.


title: Toriumnitraatti

text: Toriumnitraattia valmistetaan toriumhydroksidin ja typpihapon välisellä neutraloitumisreaktiolla. Reaktion lopuksi neste haihdutetaan ja kiteet kuivataan. Näin saadaan kidevedellistä tuotetta ja kideveden määrä on riippuvainen haihdutetun liuoksen pH-arvosta.


title: Toriumnitraatti

text: Toriumnitraattia käytetään hehkusukkien valmistuksessa. Se on myös lähtöaine useimpien toriumyhdisteiden valmistuksessa ja siitä voidaan tehdä myös luminoivia väriaineita.


title: Sähköpurkaus

text: Sähköpurkaus voi tarkoittaa seuraavia asioita:


title: Hubert Theophil Simar

text: Hubert Theophil Simar (13. joulukuuta 1835 Eupen – 24. toukokuuta 1902) oli saksalainen roomalaiskatolinen arkkipiispa. Hänet vihittiin diakoniksi 1. syyskuuta 1858 ja papiksi 2. toukokuuta 1859. Hänet valittiin Paderbornin hiippakunnan johtoon 25. kesäkuuta 1891, ja piispaksi vihkiminen seurasi 25. helmikuuta 1892. Pääkonsekraattorina toimi Philipp Krementz.


title: Hubert Theophil Simar

text: 24. lokakuuta 1899 Simar valittiin Kölnin arkkipiispaksi, ja hänet asetettiin tähän virkaan 20. helmikuuta 1900. Hän kuoli 66-vuotiaana virassa. Krementz oli hänen edeltäjänsä Kölnin arkkipiispana, ja häntä seurasi Anton Hubert Fischer.


title: Omero Bonoli

text: Omero Bonoli (17. syyskuuta 1909 Ravenna – maaliskuu 1934) oli italialainen voimistelija ja olympiamitalisti. Hän kilpaili vuoden 1932 kesäolympialaisissa Los Angelesissa ja sai siellä hopeaa hevosessa.


title: Rowland Wolfe

text: Merrill Rowland Wolfe (8. lokakuuta 1914 Dallas, Texas – 14. tammikuuta 2010 Conroe, Texas) oli yhdysvaltalainen voimistelija ja olympiavoittaja. Hän kilpaili vuoden 1932 kesäolympialaisissa Los Angelesissa ja voitti siellä volttisarjassa kultaa. Wolfella oli oppiarvo kemiassa, ja hän työskenteli muun muassa Manhattan-projektin parissa.


title: Giovanni Lattuada

text: Giovanni Lattuada (12. tammikuuta 1905 Caronno Pertusella – 16. huhtikuuta 1984) oli italialainen voimistelija. Hän kilpaili vuoden 1932 kesäolympialaisissa Los Angelesissa. Hän sai siellä pronssia renkaissa ja osallistui myös rekkiin, jossa jäi 12. sijalle.


title: Heinz Förstendorf

text: Heinz Förstendorf (28. joulukuuta 1907 Leipzig – 2. syyskuuta 1988) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen miesten joukkueeseen.


title: George Gulack

text: George Julius Gulack (12. toukokuuta 1905 Riika, Latvia – 27. heinäkuuta 1987 Boca Raton, Florida, Yhdysvallat) oli latvialaissyntyinen voimistelija ja olympiavoittaja. Hän lähti Yhdysvaltoihin vuonna 1922 ja edusti sitä vuoden 1932 kesäolympialaisissa Los Angelesissa, jossa hän voitti renkaissa kultaa. Myöhemmin Gulack toimi muun muassa Yhdysvaltain olympiakomitean jäsenenä (1934–1958).


title: George Gulack

text: Gulack otettiin International Jewish Sports Hall of Fameen vuonna 1984.


title: Vybiti

text: Vybiti () on maalaiskunta ja sen keskuskylä Novgorodin alueen Soltsyn piirissä Venäjällä. Se sijaitsee Šelonin sivujoen Kološkan varrella 10 kilometriä Soltsysta kaakkoon. Kylässä on 1 000 ja kunnassa 1 500 asukasta (vuonna 2009).


title: Vybiti

text: Vybitin kunnan pinta-ala on 304,03 neliökilometriä. Se rajoittuu koillisessa Novgorodin alueen Šimskin ja kaakossa Volotin piireihin, etelässä Pihkovan alueeseen sekä lännessä Soltsyn piirin Gorkin, Dubrovon ja Soltsyn kuntiin. Pinta-alasta 48,9 % on metsää ja 26,5 % maatalousmaata.


title: Vybiti

text: Kunta sijaitsee Ilmajärven alangon länsiosassa. Sen alueella virtaavat Šelon, Ilovjonka, Kološka ja Borovjonka.


title: Vybiti

text: Keskuskylän lisäksi kuntaan kuuluu 39 muuta kylää: Berežok, Blošno, Dolga, Dovorets, Dudanovo, Gorodok, Grjada, Ilemjonka, Ilovjonka, Kuk, Lanskije Gorki, Malinovka, Mjakovo, Morsino, Nikolskoje Zagorodištše, Novyje Gorki, Oberjotka, Osinovik, Ostrov, Retški, Šapkovo, Šavkovo, Svetlitsy, Selištše, Serednja, Solovjovo, Somino, Staroje Zagorodištše, Strotšitsy, Suhlovo, Tsiviljovo, Tsypino, Upolzy, Vjoska, Volnaja Ljatška, Volnoje Zagorodištše, Zapolje, Zehniha ja Zeljonaja. Vybitin jälkeen toiseksi suurin asutuskeskus on runsaan sadan asukkaan Svetlitsy. Kuudessa kylässä ei ole lainkaan vakituista asutusta.


title: Vybiti

text: Kunnan kautta kulkee Jaželbitsyn, Demjanskin, Staraja Russan ja Soltsyn välinen maantie sekä Bologojen ja Dnon välinen rautatie, jolla on Mjakovon asema. Vybitistä on linja-autoyhteydet Soltsyyn, Volotiin ja Novgorodiin.


title: Vybiti

text: Seudun pääelinkeino on maatalous, jota harjoittaa kaksi maatalousyritystä ja kolme yksityistilaa. Teollisuutta edustaa leipomo. Suurin osa elintarvikkeista tuotetaan asukkaiden palstaviljelmillä.


title: Vybiti

text: Vybitin kylä koostuu puutarhapalstojen ympäröimistä omakotitaloista. Kylän eteläosassa sijaitsee luonnonmuistomerkiksi julistettu entisen kartanon puistoalue. Palveluihin kuuluvat lastentarha, keskikoulu, lastenkoti, kulttuuri- ja vapaa-ajankeskus, kirjasto, lääkintäasema ja posti. Eräitä julkisia palveluja on myös Svetlitsyssa. Vähittäiskaupasta huolehtii piirin kulutusosuuskunta.


title: Vybiti

text: Seudulla on useita muinaisia asuin- ja hautapaikkoja. Gorodokin kylässä sijaitseva, 700–1200-luvulta peräisin oleva muinaislinna on valtakunnallinen suojelukohde. Rakennusmuistomerkkeihin kuuluu Vybitissä sijaitseva Vasiltšikovin ruhtinassuvun kartanoalue.


title: Selejevo

text: Selejevo () on maalaiskunta ja sen keskuskylä Novgorodin alueen Poddorjen piirissä Venäjällä. Se sijaitsee Lovatjoen rannalla 35 kilometriä Poddorjesta kaakkoon. Kylässä on 330 ja kunnassa 660 asukasta (vuonna 2010).


title: Selejevo

text: Selejevon kunnan pinta-ala on 1 006,58 neliökilometriä. Se rajoittuu pohjoisessa Staraja Russan, idässä Marjovon ja etelässä Holmin piireihin sekä lännessä Poddorjen kuntaan. Pinta-alasta 89,9 % on metsää ja 5,7 % maatalousmaata.


title: Selejevo

text: Kunnan alueella virtaa Lovat ja sen sivujoki Redja. Seudulle suunnitellaan Poddorjen rauhoitusaluetta.


title: Selejevo

text: Keskuskylän lisäksi kuntaan kuuluu 36 kylää: Astratovo, Belohnovo, Bezlovo, Blazniha, Bolšije Jazvištši, Dobrantsevo, Golovenka, Goluzino, Gorki, Gorodnja, Gubino, Kakovka, Kirkovo, Knjaštšino, Kolomno, Kuliki, Kursko, Ljublino, Lobyni, Malyje Jazvištši, Moltšanovo, Ovtšinnikovo, Pankovka, Peregino, Rjabkovo, Šalyžino, Slugino, Starokursko, Stehnovo, Teljatkino, Terebyni, Verhnjaja Pustoška, Vjazki, Vorotavino, Zaretšje ja Zarutševje.


title: Selejevo

text: Selejevon jälkeen toiseksi suurin asutuskeskus on vajaan 200 asukkaan Peregino. Kymmenessä kylässä ei ole lainkaan vakituista asutusta ja useimmissa on vain muutama asukas.


title: Selejevo

text: Selejevosta linja-autoyhteydet Poddorjeen ja Novgorodiin.


title: Selejevo

text: Paikallisista elinkeinoista tärkeimpiä ovat erilaiset julkiset palvelut sekä maa- ja metsätalous. Kunnassa toimii puunjalostusyrityksiä. 45 % työvoimasta työskentelee kunnan ulkopuolella ja 49 % työikäisistä ei käy ansiotöissä.


title: Selejevo

text: Keskuskylän palveluihin kuuluvat lastentarha, kulttuuritalo, kirjasto, lääkintäasema, yleinen sauna ja posti. Eräitä julkisia palveluja on myös Pereginossa.


title: Selejevo

text: Seudulla on lukuisia muinaisia asuin- ja hautapaikkoja. Lovatin rannalla Židovitšissa ja Kurskossa on kaksi muinaislinnaa.


title: Ilan Rubin

text: Ilan Rubin (s. 7. heinäkuuta 1988 San Diego, Kalifornia, Yhdysvallat) on yhdysvaltalainen muusikko, joka on toiminut rumpalina yhtyeissä kuten Lostprophets, Nine Inch Nails, Angels and Airwaves ja Paramore. Hänellä on myös sooloprojekti nimeltään The New Regime, jonka musiikki on hänen itse kirjoittamaansa ja lisäksi hän soittaa itse kaikkia instrumentteja.


title: Ilan Rubin

text: Rubin oli mukana Nine Inch Nailsin kokoonpanossa kesän 2013 paluukiertueella.


Äärioikeisto, vastajihadismi ja terrorismi Euroopassa () on Øyvind Strømmenin julkaisema kirja, joka käsittelee Anders Behring Breivikin suorittaman Norjan vuoden 2011 terrori-iskun aatteellista taustaa.


title: Äärioikeisto, vastajihadismi ja terrorismi Euroopassa

text: Strømmenin mielestä kouluilla ja vanhemmilla on kasvatustehtävä. ”Kun nuoren kykyä kriittiseen ajatteluun vahvistetaan, he saavat rokotuksen ääriaineisten tarjoamaa mielipideaineistoa vastan, ja tämä köyhdyttää ääriajattelun kasvupohjaa tuntuvasti.” Strømmenin mielestä norjalaisten olisi pitänyt ajoissa kiinnittää huomiota siihen vaaraan, jota jihadistien lisäksi äärioikeistolaiset ja monet muutkin ryhmät aiheuttavat avoimelle yhteiskunnalle.


text: Strømmenin mukaan vastajihadistit ovat kauan flirttaileet terrorismin ajatuksen kanssa. Hänen mukaansa vastajihadistiselle kirjoittelulle on ominaista terrorismin avoimen tukemisen sijasta usko tulevaan sisällissotaan. Suomalaisen painoksen loppusanoissa Strømmen kirjoittaa, että tätä mielikuvaa on viritelty suomeksikin. Hän lukee vihamielistä suuntausta tukeviin kirjoittajiin perussuomalaisten Jussi Halla-ahon ja lainaa tämän tekstiä:


text: Strømmen lopettaa kirjan sanoihin: ”Kun tanssitaan pogromien kuilun reunalla, on syytä huutaa varoitushuuto. Sen soiton kuunteleminen voi olla vaarallista. Se musiikki voi tappaa.”


title: Mauri Repo

text: Mauri Repo (31. tammikuuta 1945 – 19. toukokuuta 2002) oli Suomen Työväen Urheiluliitto TUL:n hiihdon päävalmentaja 1981–1987 ja tätä ennen TUL:n oto-valmentaja. Hän oli koulutukseltaan liikunnanopettaja ja toimi aikanaan myös Jyväskylän kaupungin liikuntatoimenjohtajana.


title: Mauri Repo

text: Revolla oli merkittävä rooli paitsi TUL:n valmentajana myös valmentajien kouluttajana ja materiaalien tekijänä. Hän kirjoitti useita hiihtoon liittyviä valmennus- ja koulutusmateriaaleja. Revon kirjoittamissa valmennusoppaissa "Hiihdon lajiosa" (1974), "Hiihdon lajiosa" (1979), "Nuorten hiihdon valmennusopas" (1983) ja "Hiihdon 2-tason koulutusmateriaali" (1989) hän tuo esille ensimmäisenä kirjoittajana sauvakävelyharjoitukset ja sauvakävelyn merkityksen hiihtäjille. Sauvakävely ei omana kuntoliikuntamuotona ollut vielä tuolloin ollut yleisesti tiedossa. Repo kirjoitti lähes kymmenen valmennuskirjaa.


title: Borneonkirjorastas

text: Borneonkirjorastas ("Zoothera everetti") on rastaiden heimoon kuuluva varpuslintu.


title: Borneonkirjorastas

text: Borneonkirjorastasta tavataan kotoperäisenä Malesiassa. Lajin kannaksi arvioidaan 10 000–20 000 yksilöä, joista 6 000–15 000 on täysikasvuisia. Borneonkirjorastas on luokiteltu silmälläpidettäväksi ja sitä uhkaa metsien häviäminen.


title: Borneonkirjorastas

text: Borneonkirjorastas on elintavoiltaan piilotteleva. Sitä tavataan metsissä 1 200–2 300 metrin korkeudessa. Laji elää puiden alaosissa ja aluskasvillisuudessa.


title: Borneonkirjorastas

text: Borneonkirjorastaan pesintöjä on todettu toukokuussa. Se tekee pesänsä tiheän kasvillisuuden joukkoon.


title: Borneonkirjorastas

text: Borneonkirjorastas käyttää ravinnokseen selkärangattomia, joita se etsii maasta, erityisesti kosteista kohdista ja purojen reunoilta.


title: Celebesinkirjorastas

text: Celebesinkirjorastas ("Geokichla erythronota") on rastaiden heimoon kuuluva varpuslintu.


title: Celebesinkirjorastas

text: Celebesinkirjorastasta tavataan kotoperäisenä Indonesiassa. Lajin populaatioksi arvioidaan 100 000–500 000 yksilöä. Se on luokiteltu silmälläpidettäväksi ja sitä uhkaa metsien häviäminen.


title: Celebesinkirjorastas

text: Celebesinkirjorastas elää alankometsissä alle 1 000 metrin korkeudessa.


title: Tesseract

text: Tesseract on brittiläinen yhtye, joka soittaa progressiivista metallia. Yhtye on perustettu vuonna 2007. Tesseract on julkaissut tähän mennessä neljä studioalbumia. Niistä ensimmäinen, "One" sai ajankohdaksi 21. maaliskuuta 2011. Yhtyeen toinen levy, "Altered State" julkaistiin 27. toukokuuta 2013. Kolmas albumi "Polaris" julkaistiin 18. syyskuuta 2015 ja uusin, neljäs ja samalla lyhyin albumi, "Sonder" 20. huhtikuuta 2018.


title: Sacco ja Vanzetti

text: Nicola Sacco (22. huhtikuuta 1891 – 23. huhtikuuta 1927) ja Bartolomeo Vanzetti (11. kesäkuuta 1888 – 23. huhtikuuta 1927) olivat amerikanitalialaisia anarkisteja, jotka tuomittiin kuolemaan vuonna 1927 ryöstöstä ja murhasta. Heidät teloitettiin sähkötuolissa.


title: Sacco ja Vanzetti

text: Kumpikin kannatti anarkismin suuntausta, joka puolusti periksiantamatonta sotaa väkivaltaista ja sortavaa hallitusta vastaan.


title: Sacco ja Vanzetti

text: Vaikka todisteet heitä vastaan osoitettiin pääosin vääriksi, sai heidän radikaalisuutensa tuomariston ja valamiehistön kääntymään heitä vastaan. Heitä epäiltiin South Braintreella, Massachusettsissa 15. huhtikuuta 1920 tapahtuneesta kenkätehtaan ryöstöstä ja sen kassanhoitajan ja vartijan murhista.


title: Sacco ja Vanzetti

text: Muutaman tunnin harkinnan jälkeen jury tuomitsi Saccon ja Vanzettin syyllisiksi ensimmäisen asteen murhaan 14. heinäkuuta 1921. Yksityinen Sacco and Vanzetti Defence Committee pääasiallisesti rahoitti tuomiosta useita valituksia. Valitukset perustuivat ristiriitaisiin mm. ballistisiin todisteisiin ja ryöstöön osallistuneen tunnustukseen. Tuomion täytäntöön pannut oikeusaste ja lopulta myös Massachusetsin korkein oikeus kumosivat valitukset. Vuoteen 1925 mennessä oikeusjuttu oli saavuttanut suurta julkisuutta. Ympäri maailmaa osoitettiin mieltä tuomittujen puolesta.


title: Sacco ja Vanzetti

text: Sacco ja Vanzetti teloitettiin sähkötuolissa 23. elokuuta 1927. Tuomiota seurasi mellakoita Pariisissa, Lontoossa ja muissa kaupungeissa.


title: Sacco ja Vanzetti

text: Vuonna 1935 sai kantaesityksensä tapaukseen väljästi pohjautuva näytelmä "New Yorkin nukkuessa" ("Winterset") ja seuraavana vuonna näytelmän pohjalta tehty samanniminen elokuva.


title: Caribbean Cup

text: Caribbean Cup toimii myös Pohjois- ja Väli-Amerikan maiden mestaruusturnauksen CONCACAF Gold Cupin karsintakilpailuna. Sen edeltäjä oli vuosina 1978–1988 järjestetty Karibian mestaruusturnaus.


title: Harmaakirjorastas

text: Harmaakirjorastas ("Geokichla princei") on rastaiden heimoon kuuluva varpuslintu.


title: Harmaakirjorastas

text: Harmaakirjorastasta tavataan Afrikan länsiosissa. Lajin kannan kokoa ei tiedetä, mutta sitä on kuvattu hyvin harvinaiseksi, joskin joillain Liberian alueilla paikallisesti yleiseksi. Se on kuitenkin luokiteltu elinvoimaiseksi.


title: Himalajankirjorastas

text: Himalajankirjorastas ("Zoothera dixoni") on rastaiden heimoon kuuluva varpuslintu.


title: Himalajankirjorastas

text: Himalajankirjorastasta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajin populaation kokoa ei tiedetä, mutta se on luokiteltu elinvoimaiseksi.


title: Sähkökipinä

text: Sähkökipinä syntyy, kun korkea jännite aiheuttaa äkkinäisen läpilyönnin esim. ilmassa. Kipinää käytetään esim. ottomoottoreissa bensiinin sytyttämiseen sytytystulpan avulla. Sähköstaattinen varaus voi myös purkautua kipinäpurkauksena, välähtävänä ja kehoon osuessa tuntuvana kipinänä.


title: Intiankirjorastas

text: Intiankirjorastas ("Geokichla wardii") on rastaiden heimoon kuuluva varpuslintu.


title: Intiankirjorastas

text: Intiankirjorastasta tavataan Bhutanissa, Intiassa, Nepalissa ja Sri Lankassa. Lajin kannan kokoa ei tiedetä, mutta sitä on kuvattu paikalliseksi ja epätavalliseksi. Se on kuitenkin luokiteltu elinvoimaiseksi.


title: Isonokkarastas

text: Isonokkarastas ("Zoothera monticola") on rastaiden heimoon kuuluva varpuslintu.


title: Isonokkarastas

text: Isonokkarastasta tavataan Bangladeshissa, Bhutanissa, Intiassa, Myanmarissa, Nepalissa ja Vietnamissa. Lajin kannan kokoa ei tiedetä, mutta sitä on kuvattu harvinaiseksi ja paikalliseksi. Se on kuitenkin luokiteltu elinvoimaiseksi.


title: Kameruninkirjorastas

text: Kameruninkirjorastas ("Geokichla camaronensis") on rastaiden heimoon kuuluva varpuslintu.


title: Kameruninkirjorastas

text: Kameruninkirjorastasta tavataan Afrikan länsi- ja keskiosissa. Lajia on kuvattu hyvin harvinaiseksi tai harvinaiseksi ja se on huonosti tunnettu. Se on kuitenkin luokiteltu elinvoimaiseksi.


title: Sä osaat!

text: Sä osaat! on Erinin 7. kesäkuuta 2013 julkaistu toinen sooloalbumi. Kaikki albumin kappaleet ovat Erinin itsensä sanoittamia ja säveltämiä. Tuottajina ovat toimineet debyyttialbumin tavoin Suvi Vainio ja Vesa Anttila. Albumi nousi ensimmäisellä listaviikollaan suoraan Suomen virallisen albumilistan ensimmäiseksi. Sä osaat! on myynyt vain viikko julkaisunsa jälkeen 27 594 kappaletta eli platinalevyyn oikeuttavan määrän. "Sä osaat!" pysyi pisimpään vuonna 2013 Suomen virallisen albumilistan ensimmäisellä sijalla, kahdeksan viikkoa.


title: Sä osaat!

text: Albumin ensimmäinen single ”Ei taida tietää tyttö” julkaistiin digitaalisesti 15. toukokuuta. Samana päivänä se sai myös radioensisoittonsa.


title: Sacco

text: Sacco voi tarkoittaa ainakin seuraavia:


title: Lassi Hurskainen

text: Lassi Elias Hurskainen (s. 8. huhtikuuta 1987 Joensuu) on suomalainen jalkapallomaalivahti, joka on tullut tunnetuksi YouTubessa julkaisemistaan jalkapalloaiheisista videoista. Niitä oli joulukuuhun 2013 mennessä katsottu yli yhdeksän miljoonaa kertaa.


title: Lassi Hurskainen

text: Kaudella 2014 Hurskainen pelasi HIFK:n maalivahtina Ykkösessä. Kaudeksi 2015 Hurskainen siirtyi helsinkiläiseen Töölön Taistoon, joka pelaa Kolmosessa.


title: Lassi Hurskainen

text: Hurskainen tekee jalkapallotempuistaan videoita YouTube-palveluun.


title: Lassi Hurskainen

text: Nykyään Hurskainen juontaa Nelosella Elixir-nimistä urheilu- ja hyvinvointiohjelmaa.


title: Yliopistoranking

text: Yliopistoranking on yliopistojen välistä paremmuusjärjestystä kuvaava lista, joka perustuu yliopistovertailuun. Yliopistorankingeilla arvioidaan olevan suuri vaikutus yliopistojen houkuttelevuuteen potentiaalisten opiskelijoiden ja tutkijoiden silmissä. Sen vuoksi yliopistot ottavatkin rankingit nykyisin vakavasti, etenkin Aasiassa. Yliopistot saavat vertailujen kautta täsmällistä ja vertailukelpoista dataa, ja ne hyödyntävät rankingeja muun muassa oman asemoinnin ja strategisen työn seurantavälineinä.


title: Yliopistoranking

text: Yliopistovertailut mittaavat ensisijaisesti tutkimuksen tuloksellisuutta, sillä tutkimuksen korkeaa tasoa arvostetaan ja sitä on helppo mitata. Yliopistoja vertaillaan etenkin vertaisarviointien sekä tieteellisissä julkaisuissa tehtyjen siteerausten määrän kannalta.


title: Yliopistoranking

text: Merkittävimpiä kansainvälisiä yliopistorankingeja ovat Academic Ranking of World Universities ("Shanghain lista"), QS World University Rankings sekä Times Higher Education World University Rankings.


title: Yliopistoranking

text: Yliopistorankingien kärkipaikoilla on alun perin toistuvasti ollut paljon etenkin yhdysvaltalaisia ja englantilaisia yliopistoja, kuten Harvardin, Oxfordin ja Cambridgen yliopistot ja myöhemmin myös aasialaisia yliopistoja. Suomalaisista yliopistoista parhaiten rankingeissa on menestynyt Helsingin yliopisto. Rankingeihin lasketaan mukaan kaikista maailman 15–30 tuhannesta yliopistosta vain osa.


title: Yliopistoranking

text: Shanghain Jiao Tong -yliopiston rankingia (Academic Ranking of World Universities, ARWU) ylläpitää Shanghai Rankings Consultancy. Se perustettiin vuonna 2003, ja se on yksi vanhimmista yliopistorankingeista. Shanghain lista mittaa vain tutkimuksen tuloksellisuutta, minkä vuoksi sen arviot ovat selkeitä ja objektiivisia. Vertailussa käytetään kuutta kriteeriä: tietyissä arvovaltaisissa julkaisuissa julkaistujen artikkelien ja sitaatioiden määrä, tutkijoiden saamien sitaatioiden määrä, Nobelin ja Fieldsin palkinnon saajien määrä opiskelijoissa ja henkilökunnassa, sekä oppilaitoksen menestys suhteessa sen kokoon.


title: Yliopistoranking

text: Times Higher Education (THE) -lehden ranking on tunnetuimmista rankingeista monipuolisin, sillä se arvioi myös yliopistojen opetusta, suhteita teollisuuteen sekä kansainvälistymistä. Teknilliset yliopistot menestyvät hyvin THE:n rankingissa.


title: Yliopistoranking

text: Quacquarelli Symonds World University Rankings julkaistiin vuoteen 2009 asti THE-rankingien kanssa, minkä jälkeen ne erosivat. QS painottaa akateemista vertaisarviointia ja muita mainearvioita. Tuloksesta 40 prosenttia koostuu vertaisarvioinnista ja 10 prosenttia työnantajakyselystä.


title: Yliopistoranking

text: U-Multirank on Euroopan komission aloitteesta vuonna 2013 käyttöön otettava luokitustyökalu. Se on suunniteltu hollantilaisen Twenten yliopiston ja saksalaisen tutkimuslaitoksen yhteistyönä. U-Multirankissa yliopistojen toiminnan osa-alueita tarkastellaan itsenäisesti, ei yhden ranking-luvun kautta.


title: Yliopistoranking

text: Leiden Ranking (Leidenin yliopisto, Alankomaat) mittaa pelkästään julkaisujen määrää ja niiden vaikutusta.


title: Yliopistoranking

text: Muita tunnettuja kansainvälisiä yliopistorankingeja ovat muun muassa Taiwan Ranking, Scimago Institutions Rankings (Espanja) ja Financial Timesin ranking. Yhdysvaltain merkittävin kansallinen yliopistoranking on U.S. News & World Report America’s Best College Ranking.


title: Yliopistoranking

text:
Taulukossa ovat tunnetuimpien rankinglistojen top-10:een sijoittuneet yliopistot, sekä kaikki rankingeihin otetut suomalaiset yliopistot vuonna 2015/2016.
*jaettu sija.


title: Yliopistoranking

text: Vaikka yliopistorankingeja seurataankin tarkasti, niitä on kritisoitu monista syistä.


title: Yliopistoranking

text: Eri tieteenalojen erilaisista julkaisutraditiosta johtuen yliopistovertailut suosivat lääketiedettä ja luonnontieteitä, ja syrjivät humanistisia aloja ja yhteiskuntatieteitä. Yliopistorankingit painottavat luonnontieteitä, tekniikkaa ja matematiikkaa, koska ne tuottavat eniten artikkeleita ja sitaatioita, sekä keräävät suurimman rahoituksen.


title: Yliopistoranking

text: Vertailut suosivat helposti mitattavia asioita, minkä pelätään yksipuolistavan yliopistoja. Opetuksen tasoa ja vaikutusta on mahdoton mitata ja vertailla maiden ja yliopistojärjestelmien välillä. Tämän vuoksi vertailuissa ei opetusta ole juuri yritettykään ottaa huomioon. Ahkera opettaja, joka ei ehdi julkaista, on monessa rankingissa pelkkää painolastia. Myöskään yhteiskunnallista vuorovaikutusta ei ole helppoa mitata.


title: Yliopistoranking

text: Rankingin kärkisijoille pyrkimisen on pelätty johtavan elitismiin ja epätasa-arvoon, kun voimavaroja keskitetään muutamalle huippututkijoiden yliopistolle.


title: Yliopistoranking

text: Listamuotoinen yliopistoranking ei ota huomioon yliopistojen maailmanlaajuista tason nousua, vaan tasoaan nostanutkin yliopisto voi pudota listalla alaspäin. Rankingien mittausmenetelmät voivat vaihdella vuosittain, mikä tekee yliopiston sisäisen kehityksen arvioinnin vaikeaksi. Vertailut myös tarkastelevat heterogeenisia yliopistoja kokonaisuuksina.


title: Yliopistoranking

text: Vertailut suosivat englanninkielisiä yliopistoja, sillä suurimmat tieteelliset aikakauslehdet ja tietokannat ovat englanninkielisiä. Ihmistieteissä on kuitenkin edelleen yleistä, että artikkeli kirjoitetaan kotimaisella kielellä, mikä on nähty oman yhteiskunnan ja kulttuurin palvelemisen kannalta relevanttina. Kriitikkojen mukaan rankinglistojen vaikutuksesta humanistisia ja yhteiskuntatieteellisiä aloja painostetaan kuitenkin omaksumaan luonnontieteelliset julkaisukäytännöt, mikä johtaa kansalliskielten syrjäytymiseen tieteen kielenä.


title: Yliopistoranking

text: Julkaisutapoja manipuloimalla, kuten pilkkomalla julkaisuja pienemmiksi, voidaan parantaa ranking-sijoitusta.


title: Troil

text: Troil [tru:il], alkujaan Troilius, on alkujaan ruotsalainen sukunimi. Arkkipiispa Samuel Troiliuksen lapset aateloitiin nimellä von Troil.


title: Robert F. Kennedyn ihmisoikeuspalkinto

text: Robert F. Kennedy ihmisoikeuspalkinto on vuodesta 1984 jaettu ihmisoikeuspalkinto. Palkinto on nimetty Yhdysvaltain entisen oikeusministerin Robert Kennedyn mukaan.


title: Roscoe Lockwood

text: Roscoe Conkling Lockwood (22. marraskuuta 1875 Upper Pittsgrove, New Jersey – 24. marraskuuta 1960 Moorestown, New Jersey) oli yhdysvaltalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä miesten kahdeksikossa kultaa voittaneeseen Vesper Boat Club -joukkueeseen. Myöhemmin Lockwoodista tuli alkoholivalvontaviraston Moorestownin-osaston päätarkastaja New Jerseyssä.


title: Ei taida tietää tyttö

text: ”Ei taida tietää tyttö” on Erinin toisen sooloalbumin, "Sä osaat!", ensimmäinen single. Single julkaistiin digitaalisesti 15. toukokuuta 2013, se sai samana päivänä myös ensisoittonsa radiossa. Kappaleen on säveltänyt ja sanoittanut Erin itse. Kappale kertoo nuoren tytön baarikäyttäytymisestä.


title: Ei taida tietää tyttö

text: Musiikkikustantajat ry valitsi ”Ei taida tietää tyttö” -kappaleen vuoden biisiksi 25. syyskuuta 2014.


title: Ákos Vereckei

text: Ákos Vereckei (s. 26. elokuuta 1977 Budapest) on unkarilainen meloja ja kaksinkertainen olympiavoittaja.


title: Ákos Vereckei

text: Kesäolympialaisissa 2000 Sydneyssä Vereckei voitti kultaa 1 000 metrin kajakkinelikossa ja sijoittui neljänneksi 500 metrin kajakkiyksikössä. Vuoden 2004 kesäolympialaisissa Ateenassa hän voitti toisen kultamitalin 1 000 metrin kajakkinelikossa, ja tällä kertaa hän sijoittui 500 metrin kajakkiyksikössä viidenneksi. Vuoden 2008 kesäolympialaisissa Pekingissä Vereckei sijoittui 500 metrin kajakkiyksikössä kuudenneksi ja 1 000 metrin kajakkinelikossa viidenneksi.


title: Ákos Vereckei

text: Vereckei on voittanut ratamelonnan maailmanmestaruuskilpailuissa kuudesti kultaa ja lisäksi hopeaa ja pronssia kahdesti kumpaakin.


title: Catherine Tate

text: Catherine Tate (s. 12. toukokuuta 1968) on englantilainen näyttelijä, koomikko ja kirjailija. Hänet tunnetaan muun muassa roolistaan Tohtorin matkakumppanina Donna Noblena televisiosarjassa "Doctor Who" sekä omasta sketsisarjastaan "The Catherine Tate Show".


title: Catherine Tate

text: Tate − alkuperäiseltä nimeltään Catherine Ford − syntyi Bloomsburyn kaupunginosassa Lontoossa. Hän kasvoi ainoana lapsena äitinsä ja isoäitinsä kanssa, sillä hänen vanhempansa olivat eronneet jo ennen hänen syntymäänsä.


title: Catherine Tate

text: Lapsena Tate kärsi pakko-oireisesta häiriöstä, joka keskittyi sanasuhteisiin. Hän ei esimerkiksi voinut jättää paitaa (engl. "jumper") lattialle, koska hänen äitinsä nimi alkoi J:llä kuten kyseinen sanakin, ja tämä olisi tuonut hänelle "epäonnea".


title: Catherine Tate

text: Teini-ikäisestä lähtien Tate tähtäsi näyttelijän uralle. Hän pyrki opiskelemaan Central School of Speech and Dramaan neljä kertaa ennen kuin pääsi sisään 21-vuotiaana.


title: Catherine Tate

text: Valmistuttuaan Tate aloitti uransa melko tavallisesti vieraillen televisiosarjoissa kuten "Sairaalaelämää", "The Bill" ja "London’s Burning" sekä pienissä rooleissa Royal Shakespeare Companyn näytelmissä. Vuodesta 1996 alkaen hän alkoi esiintyä myös stand up -koomikkona, ja vuonna 2000 hän osallistui Edinburgh Festivalilla Lee Mackin "New Bits" -show’hun. Seuraavana vuonna hän palasi oman show’nsa kanssa.


title: Catherine Tate

text: Tatea lähestyttiin vuonna 2004 Edinburgh Festivalilla BBC:n sen aikaisen komedian vastaavan Geoffrey Perkinsin toimesta. Hän rohkaisi Tatea kehittämään ideoita omiin hahmoihin. Näin Tate sai idean koululaisteini-Lauren Cooperista, joka myöhemmin päätyi myöhemmin Taten omaan ohjelmaan. Hahmon pääpiirteisiin kuului tarttuva lausahdus, "Am I bovvered?", suomennettuna "Haittaako minua?" jota hahmo hoki aina, kun oli väärässä eri asioista.


title: Catherine Tate

text: Tate sai oman ohjelman, "The Catherine Tate Show"n. Sitä esitettiin BBC Twolla vuosina 2004−2007. Se keskittyi tilannekomiikkaan ja Taten hahmojen elämään. Tunnetuimpiin hahmoihin kuuluivat uhmakas koululaistyttö "Lauren Cooper" ja toisista selän takana pahaa puhuva mummo, "Joannie "Nan" Taylor".


title: Catherine Tate

text: "Doctor Whossa" Tate esiintyi ensimmäistä kertaa joulun 2006 erikoisjaksossa ”Morsian karkuteillä” (”The Runaway Bride”), jonka jälkeen Tohtorin matkakumppanina aloitti kuitenkin Freema Agyemanin näyttelemä Martha Jones. Kesällä 2007 ilmoitettiin, että Tate palaisi rooliinsa koko vuoden 2008 neljännen tuotantokauden ajaksi. Hän jatkoi sarjassa aina vuoteen 2010, jolloin Tohtori ja matkakumppani vaihtuivat Matt Smithiin ja Karen Gillaniin.


title: Catherine Tate

text: Tate on näytellyt "Doctor Whon" jälkeen muun muassa erikoisprojektipäällikkö Nellie Bertramia Yhdysvaltain "Konttorissa" 2011–2013. Hahmo esiteltiin seitsemännen tuotantokauden päätösjaksossa ja esiintyi vierailevana kahdeksannella kaudella, mutta yhdeksännellä ja viimeisellä kaudella Tate korotettiin sarjan päänäyttelijöihin.


title: Hans Grieder

text: Hans Grieder (12. marraskuuta 1901 – 1973) oli sveitsiläinen voimistelija ja olympiavoittaja. Hän voitti vuoden 1928 kesäolympialaisissa Amsterdamissa kultaa joukkuekilpailussa ja sai siinä lisäksi pronssimitalin vuoden 1924 kesäolympialaisissa Pariisissa. Yksilönä Grieder sijoittui muun muassa moniottelussa 22. sijalle Pariisin olympialaisissa ja 18. sijalle Amsterdamissa neljä vuotta myöhemmin.


title: Luukaupunki

text: Luukaupunki () on ensimmäinen osa kuusiosaisesta kirjasarjasta "Varjojen kaupungit", jonka on kirjoittanut Cassandra Clare. Kirja julkaistiin englanniksi vuonna 2007 ja se suomennettiin vuonna 2009.


title: Luukaupunki

text: Kirjasta on tehty myös elokuva, joka sai ensi-iltansa elokuussa 2013 nimellä "".


title: Luukaupunki

text: Tarina alkaa, kun 15-vuotias Clary Fray todistaa Pandemonium-nimisellä klubilla nuoren pojan murhaa, jota kukaan muu ei tunnu näkevän. Sitten Claryn äiti katoaa mystisesti ja tyttö tutustuu nuoreen ja ylimieliseen Jace Waylandiin, joka on varjometsästäjä. Varjometsästäjien tehtävänä on suojella ihmiskuntaa pahoilta olennoilta. Clary sukeltaa ystävänsä Simonin kanssa maailmaan, joka on täynnä ihmissusia, vampyyreja, keijuja ja muita mitä ihmeellisimpiä olentoja. Jacen, Isabellen, Alecin ja Simonin kanssa Clary päätyy etsimään äitiään ja saa samalla tietää itsekin olevansa varjometsästäjien sukua, kuten äitinsäkin. Merkillisen piirin lisäksi kuvioon astuu mukaan Valentine, jolla ei ole puhtaita jauhoja pussissaan. Clary ja Jace lopulta rakastuvat, mutta he eivät voi jatkaa niin, koska Valentine kertoo ensin Jacelle, että he ovat sisaruksia ja lopulta se selviää Claryllekin.


title: Yleistetty Riemannin hypoteesi

text: Yleistetyn Riemannin hypoteesin (Dirichlet'n "L"-funktioille) muotoili todennäköisesti ensimmäisen kerran Adolf Piltz vuonna 1884. Kuten tavallisella Riemannin hypoteesillä, myös yleistetyllä hypoteesillä on pitkälle meneviä seurauksi alkulukujen jakaumasta.


title: Yleistetty Riemannin hypoteesi

text: Formaali muotoilu hypoteesille on seuraava: Dirichlet'n karakteri on täysin multiplikatiivinen aritmeettinen funktio formula_1 siten että on olemassa positiivinen kokonaisluku "k" jolle χ("n" + "k") = χ("n") kaikilla "n" χ("n") = 0 kun gcd("n", "k") > 1. Jos tällainen karakteri on olemassa, määritellään vastaava Drichlet'n L-funktio asettamalla


title: Yleistetty Riemannin hypoteesi

text: kaikilla kompleksiluvuilla "s", joiden reaaliosa on suurempi kuin yksi. Tämä voidaan jatkaa analyyttisellä jatkeella koko kompleksitason meromorfiseksi funktioksi. Yleistetyn Riemannin hypoteesi kuuluu seuraavasti: Jos jokaisella Dirichlet'n karakterilla formula_1 ja jokaisella kompleksiluvulla formula_4, joilla formula_5 on voimassa formula_6 niin formula_7


title: Yleistetty Riemannin hypoteesi

text: Tapauksessa formula_8 kaikilla formula_9 väite pelkistyy tavalliseksi Riemannin hypoteesiksi.


title: Reginald Brooks-King

text: Reginald Brooks-King (27. elokuuta 1861 Monmouth, Monmouthshire – 19. syyskuuta 1938 Honiton, Devon) oli brittiläinen jousiampuja ja olympiamitalisti. Hän kilpaili vuoden 1908 kesäolympialaisissa Lontoossa ja sai siellä hopeaa miesten kaksoisyorkilaiskierroksella.


title: Tuhkakaupunki

text: Tuhkakaupunki () on toinen osa kuusiosaisesta kirjasarjasta "Varjojen kaupungit", jonka on kirjoittanut Cassandra Clare. Kirja julkaistiin englanniksi vuonna 2008 ja se suomennettiin vuonna 2010.


title: Tuhkakaupunki

text: Tuhkakaupunki kertoo, mitä Clarylle ja Jacelle tapahtuu "Luukaupungin" tapahtumien jälkeen.


title: Lasikaupunki

text: Lasikaupunki () on kolmas osa kuusiosaisesta kirjasarjasta "Varjojen kaupungit", jonka on kirjoittanut Cassandra Clare. Kirja julkaistiin englanniksi vuonna 2009 ja se suomennettiin vuonna 2011.


title: Langenneiden enkelten kaupunki

text: Langenneiden enkelten kaupunki () on neljäs osa kuusiosaisesta kirjasarjasta "Varjojen kaupungit", jonka on kirjoittanut Cassandra Clare. Kirja julkaistiin englanniksi vuonna 2011 ja se suomennettiin vuonna 2012.


title: Kadotettujen sielujen kaupunki

text: Kadotettujen sielujen kaupunki () on viides osa kuusiosaisesta kirjasarjasta "Varjojen kaupungit", jonka on kirjoittanut Cassandra Clare. Kirja julkaistiin englanniksi vuonna 2012 ja se suomennettiin vuonna 2013.


title: Alphonse Decuyper

text: Alphonse Decuyper (1877 – ?) oli ranskalainen vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa pronssia saaneeseen Libellule de Paris -joukkueeseen.


title: Austin Clapp

text: Austin Rhone Clapp (8. marraskuuta 1910 Farmington, New Hampshire – 22. joulukuuta 1971 Woodside, Kalifornia) oli yhdysvaltalainen uimari, vesipalloilija ja olympiavoittaja. Vuoden 1928 kesäolympialaisissa Amsterdamissa hän oli mukana voittamassa kultamitalia miesten 4 × 200 metrin vapaauintiviestissä. Hän teki tässä tapahtumassa joukkueensa kanssa uuden maailmanennätyksen ajalla 9:36.2. Lisäksi Clapp sijoittui samoissa olympialaisissa 400 metrin vapaauinnissa viidenneksi ja kilpaili myös 1 500 metrin vapaauinnissa. Vuoden 1932 kesäolympialaisissa Los Angelesissa Clapp kuului vesipallossa pronssia saaneeseen joukkueeseen.


title: Austin Clapp

text: Clapp voitti NCAA- ja AAU-tittelit. Hän opiskeli Stanfordin yliopistossa ja työskenteli juristina San Franciscossa.


title: Erwin Franzkowiak

text: Erwin Franzkowiak (20. marraskuuta 1894 – 19. maaliskuuta 1984) oli saksalainen maahockeypelaaja ja olympiamitalisti. Hän kilpaili vuoden 1928 kesäolympialaisissa Amsterdamissa ja kuului siellä lajissa pronssia saaneeseen miesten joukkueeseen.


title: Dorothy Greenhough-Smith

text: Dorothy Vernon Greenhough-Smith ("Muddock-"; 27. syyskuuta 1882 Yarm, Stockton-on-Tees – 9. toukokuuta 1965 Royal Tunbridge Wells, Kent) oli brittiläinen taitoluistelija ja olympiamitalisti. Hän oli kirjailija J. E. Preston Muddockin tytär ja meni 17-vuotiaana naimisiin toimittaja Herbert Greenhough Smithin kanssa.


title: Dorothy Greenhough-Smith

text: Greenhough-Smith sai vuoden 1908 kesäolympialaisissa Lontoossa naisten yksinluistelussa pronssia.


title: Dorothy Greenhough-Smith

text: Greenhough-Smith voitti taitoluistelun Ison-Britannian-mestaruuden 1908 ja 1911. Taitoluistelun maailmanmestaruuskilpailuissa hän pääsi hopeasijalle 1912. Hän oli myös tennispelaaja ja kilpaili Wimbledon-turnauksessa.


title: Philip Schuster

text: Philip Nat Schuster (24. tammikuuta 1883 Wisconsin – 31. lokakuuta 1926 Chicago, Illinois) oli yhdysvaltalainen voimistelija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä joukkuekilpailussa pronssia saaneeseen Chicagon Central Turnvereiniin. Lisäksi hän kilpaili samoissa olympialaisissa muun muassa moniottelun yksilökilpailussa jääden 51. sijalle.


title: Helmut Cämmerer

text: Helmut Cämmerer (5. toukokuuta 1911 Hampuri – ?) oli saksalainen meloja ja olympiamitalisti. Hän sai 1 000 metrin kajakkiyksikössä hopeaa sekä vuoden 1936 kesäolympialaisissa Berliinissä että vuoden 1938 ratamelonnan maailmanmestaruuskilpailuissa.


title: Gunnar Åkerlund

text: Ernst Gunnar Åkerlund (20. marraskuuta 1923 Nyköping – 4. lokakuuta 2006 Nyköping) oli ruotsalainen meloja, olympiavoittaja ja maailmanmestari.


title: Gunnar Åkerlund

text: Vuoden 1948 kesäolympialaisissa Lontoossa Åkerlund ja hänen parinsa Hans Wetterström voittivat 10 000 metrin kajakkikaksikossa kultaa, ja vuoden 1952 kesäolympialaisissa Helsingissä he saivat siinä hopeaa.


title: Gunnar Åkerlund

text: Åkerlund voitti maailmanmestaruuskilpailuissa kaksi kultaista ja yhden hopeisen mitalin.


title: Minna Leinonen

text: Minna Leinonen (s. 18. elokuuta 1981 Ristijärvi) on suomalainen urheiluampuja. Hän edustaa seuratasolla Keski-Suomen Ampujia. Leinonen voitti ilmakiväärillä kultaa Ateenan paralympialaisissa 2004. Vuonna 2014 hän voitti MM-kultaa ilmakiväärin makuukilpailussa Saksan Suhlissa.


title: Minna Leinonen

text: Leinonen kilpailee vammaisluokassa SH 2. Hänen ennätyksensä 60 laukauksen sarjassa makuulta on 600, jonka hän saavutti muun muassa Pohjoismaiden mestaruuskisoissa Karstulassa 2007. Samana vuonna hän voitti Euroopan mestaruuden Suhlissa. Siellä hän ampui myös pienoiskiväärillä ja sijoittui neljänneksi. Pekingin paralympialaisissa 2008 Leinonen oli 11:s ja Lontoon paralympialaisissa 2012 14:s. Vuoden 2006 maailmanmestaruuskilpailuissa Sveitsin Sargansissa Leinonen oli ilmakiväärillä neljäs ja pienoiskiväärillä viides.


title: Minna Leinonen

text: Vuonna 2013 Leinonen ampui Turkin Antalyan maailmancupissa luokassaan silloisen maailmanennätystuloksen 636,5. Vuoden 2014 MM-kisoissa hän ampui luokassaan Suomen ennätyksen 637,8. Marraskuussa 2014 Suomen Ampumaurheiluliitto valitsi Leinosen toistamiseen vuoden ampumaurheilijaksi.


title: Knud Vermehren

text: Knud Frederik Rasmus Vermehren (19. joulukuuta 1890 Kööpenhamina – 1. tammikuuta 1985 Gentofte) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.


title: Maurice van den Bemden

text: Maurice van den Bemden (1898 – ?) oli belgialainen maahockey- sekä tennispelaaja ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä maahockeyssa pronssia saaneeseen joukkueeseen. Lisäksi hän osallistui samoissa kisoissa sekä tenniksen kaksin- että nelinpeliin.


title: Baldo Baldi

text: Baldo Baldi (19. helmikuuta 1888 Livorno – 21. joulukuuta 1961 Livorno) oli italialainen miekkailija ja kaksinkertainen olympiavoittaja. Hän kilpaili vuoden 1920 kesäolympialaisissa Antwerpenissä ja voitti siellä kultamitalit sekä floretin että säilän joukkuekilpailussa. Lisäksi hän kilpaili säilän yksilökilpailussa, mutta jäi siinä 12. sijalle.


title: Octavio Antonio Beras Rojas

text: Octavio Antonio Beras Rojas (16. marraskuuta 1906 – 30. marraskuuta 1990) oli Dominikaanisesta tasavallasta kotoisin ollut roomalaiskatolinen arkkipiispa ja yksi kirkon kardinaaleista. Hän oli maansa ensimmäinen kardinaali.


title: Octavio Antonio Beras Rojas

text: Beras Rojas syntyi Octavio Beras Zorrillan ja Teresa Rojas Santanan kolmesta lapsesta vanhimpana. Hän opiskeli Santo Domingossa ja vuonna 1926 Roomassa, josta joutui terveyssyistä palaamaan kotimaahansa. Hän sai pappisvihkimyksen Santo Domingon arkkihiippakunnassa 13. elokuuta 1933, ja hänet nimitettiin saman arkkihiippakunnan koadjuuttoriarkkipiispaksi sekä Euchaitaen titulaariarkkipiispaksi 2. toukokuuta 1945. Piispaksi konsekroinnin suoritti 12. elokuuta Manuel Arteaga y Betancourt, jota avustivat Enrique Pérez Serantes ja Aloysius Joseph Willinger.


title: Octavio Antonio Beras Rojas

text: Beras Rojasista tuli Santo Domingon arkkipiispa 10. joulukuuta 1961. Hän sai 8. joulukuuta 1962 lisäksi nimityksen maansa sotilasarkkipiispaksi. Hänet ylennettiin kardinaaliksi 24. toukokuuta 1976, jolloin hän sai nimityksen San Siston kardinaalipapiksi. Hän jäi eläkkeelle Santo Domingon arkkipiispan tehtävistä 15. marraskuuta 1981 ja sotilasarkkipiispan tehtävistä 4. huhtikuuta 1982.


title: Octavio Antonio Beras Rojas

text: Beras Rojas osallistui Vatikaanin toiseen kirkolliskokoukseen ja vuonna 1978 kahteen konklaaviin.


title: Ricardo Pittini Piussi

text: Ricardo Pittini Piussi (30. huhtikuuta 1876 Tricesimo – 10. joulukuuta 1961) oli syntyjään italialainen, Dominikaanisessa tasavallassa toiminut roomalaiskatolinen arkkipiispa. Hänet vihittiin salesiaanien papiksi 22. tammikuuta 1899 ja nimitettiin Santo Domingon arkkihiippakunnan johtoon 11. lokakuuta 1935. Piispaksi vihkiminen seurasi 8. joulukuuta. Pääkonsekraattorina toimi Joseph-Marie Le Gouaze, jota avustivat Luis Antonio de Mena Steinkoft ja Edwin Vincent Byrne.


title: Ricardo Pittini Piussi

text: Vuonna 1958 Pittini Piussi sai lisäksi nimityksen Dominikaanisen tasavallan sotilaspiispaksi. Hän toimi sekä sotilaspiispana että Santo Domingon arkkipiispana kuolemaansa saakka.


title: John Mark Gannon

text: John Mark Gannon (12. kesäkuuta 1877 Erie – 5. syyskuuta 1968) oli yhdysvaltalainen roomalaiskatolinen arkkipiispa. Hänet vihittiin papiksi pennsylvanialaiseen Erien hiippakuntaan 21. joulukuuta 1901 ja nimitettiin sen vihkipiispaksi sekä Nilopoliin titulaaripiispaksi 13. marraskuuta 1917. Piispaksi vihkiminen seurasi 6. helmikuuta 1918. Pääkonsekraattorina toimi Michael John Hoban, jota avustivat Philip Richard McDevitt ja John Joseph McCort.


title: John Mark Gannon

text: Gannon sai 26. elokuuta 1920 nimityksen Erien piispaksi, ja hänet asetettiin tähän virkaan 16. joulukuuta. Hänelle myönnettiin 25. marraskuuta 1953 arkkipiispan henkilökohtainen arvonimi. Hän jäi eläkkeelle 9. joulukuuta 1966, jolloin hän sai nimityksen Tacaratan titulaariarkkipiispaksi.


title: Julianus Wagemans

text: Julianus Wagemans (4. elokuuta 1890 – 2. toukokuuta 1965) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja sai siellä hopeaa joukkuekilpailussa. Samoissa olympialaisissa hän lisäksi sijoittui moniottelun yksilökilpailussa yhdeksänneksi.


title: George Leo Leech

text: George Leo Leech (21. toukokuuta 1890 Ashley – 12. maaliskuuta 1985) oli yhdysvaltalainen roomalaiskatolinen piispa. Hänet vihki papiksi Dennis Joseph Dougherty 29. toukokuuta 1920, ja hänet nimitettiin Harrisburgin hiippakunnan vihkipiispaksi sekä Melan titulaaripiispaksi 6. heinäkuuta 1935. Piispaksi konsekroinnin suoritti 17. lokakuuta Dougherty, jota avustivat Thomas Charles O'Reilly ja James Hugh Ryan.


title: George Leo Leech

text: 19. joulukuuta 1935 Leech sai nimityksen Harrisburgin piispaksi, jona hän toimi, kunnes jäi eläkkeelle 19. lokakuuta 1971. Jäädessään eläkkeelle hän sai vielä nimityksen Alleghenyn titulaaripiispaksi. Hän osallistui Vatikaanin toiseen kirkolliskokoukseen.


title: James Hugh Ryan

text: James Hugh Ryan (15. joulukuuta 1886 Indianapolis – 23. marraskuuta 1947) oli yhdysvaltalainen roomalaiskatolinen arkkipiispa. Hän toimi myös Amerikan katolisen yliopiston rehtorina.


title: James Hugh Ryan

text: Ryan sai pappisvihkimyksen 5. kesäkuuta 1909, ja hänet nimitettiin Modran titulaaripiispaksi 15. elokuuta 1933. Piispaksi konsekroinnin suoritti 25. lokakuuta Joseph Chartrand, jota avustivat Thomas Edmund Molloy ja Joseph Elmer Ritter. Ryan nimitettiin 3. elokuuta 1935 Omahan piispaksi. Hiippakunnasta tuli hänen kautensa aikana arkkihiippakunta. Hän kuoli 60-vuotiaana virassa.


title: Lorenzo Gastaldi

text: Lorenzo Gastaldi (18. maaliskuuta 1815 Torino – 25. maaliskuuta 1883) oli italialainen roomalaiskatolinen arkkipiispa. Hänet vihki papiksi Luigi Fransoni 23. syyskuuta 1837. Hänet nimitettiin Saluzzon hiippakunnan johtoon 27. maaliskuuta 1867, ja piispaksi konsekroinnin suoritti 2. kesäkuuta Alessandro Riccardi di Netro, jota avustivat Lorenzo Guglielmo Maria Renaldi ja Carlo Savio. Gastaldi asetettiin virkaansa 9. kesäkuuta.


title: Lorenzo Gastaldi

text: Gastaldi sai 27. lokakuuta 1871 nimityksen Torinon arkkipiispaksi, jona hän toimi loppuikänsä. Hän osallistui Vatikaanin ensimmäiseen kirkolliskokoukseen.


title: Blase Joseph Cupich

text: Blase Joseph Cupich (s. 19. maaliskuuta 1949 Omaha, Nebraska) on yhdysvaltalainen roomalaiskatolinen piispa. Hänet vihki papiksi Omahan arkkihiippakuntaan Daniel Eugene Sheehan 16. elokuuta 1975. Hänet nimitettiin Rapid Cityn hiippakunnan johtoon Etelä-Dakotaan 7. heinäkuuta 1998, ja piispaksi konsekroinnin suoritti 21. syyskuuta Harry Joseph Flynn, jota avustivat Elden Francis Curtiss ja Charles Joseph Chaput.


title: Blase Joseph Cupich

text: 30. kesäkuuta 2010 Cupich sai nimityksen Spokanen piispaksi Washingtoniin, ja hänet asetettiin tähän virkaan 3. syyskuuta.


title: George Joseph Lucas

text: George Joseph Lucas (s. 12. kesäkuuta 1949 Saint Louis) on yhdysvaltalainen roomalaiskatolinen arkkipiispa. Hänet vihki papiksi Saint Louisin arkkihiippakuntaan John Joseph Carberry 24. toukokuuta 1975, ja hänet nimitettiin Springfield in Illinoisin hiippakunnan johtoon 19. lokakuuta 1999. Piispaksi konsekroinnin suoritti 14. joulukuuta Francis Eugene George, jota avustivat Gabriel Montalvo Higuera ja Daniel Leo Ryan.


title: George Joseph Lucas

text: 3. kesäkuuta 2009 Lucas nimitettiin Omahan arkkipiispaksi, ja hänet asetettiin uuteen virkaansa 22. heinäkuuta.


title: Francis Eugene George

text: Francis Eugene George OMI (16. tammikuuta 1937 Chicago, Illinois – 17. huhtikuuta 2015) oli yhdysvaltalainen roomalaiskatolinen arkkipiispa ja yksi kirkon kardinaaleista. Hänet vihki papiksi Raymond Peter Hillinger 21. joulukuuta 1963. Hän sai 10. heinäkuuta 1990 nimityksen Yakiman hiippakunnan johtoon, ja piispaksi konsekroinnin suoritti 21. syyskuuta Agostino Cacciavillan, jota avustivat Roger Lawrence Schwietz ja William Stephen Skylstad.


title: Francis Eugene George

text: 30. huhtikuuta 1996 George sai nimityksen Portland in Oregonin arkkipiispaksi (virkaan asettaminen: 27. toukokuuta) ja 7. huhtikuuta 1997 Chicagon arkkipiispaksi (virkaan asettaminen: 7. toukokuuta). George ylennettiin kardinaaliksi 21. helmikuuta 1998, jolloin hänet nimitettiin San Bartolomeo all’Isolan kardinaalipapiksi. George osallistui kahteen konklaaviin (2005 ja 2013).


title: Voimaosakeyhtiö SF

text: Voimaosakeyhtiö SF on suomalainen yritys ja ydinvoimayhtiö Fennovoiman pääomistaja. Vuonna 2006 perustettu yhtiö omistaa 66 % Fennovoimasta. Sen omistavat yritykset toimivat energia-alalla, teollisuudessa ja elintarvikealalla. Voimaosakeyhtiö SF:n katsotaan olevan mankala-periaatteen mukainen yhtiö, missä osingonjaon asemesta omistajat hyötyvät yhtiöstä halvoin ostohinnoin.


title: Voimaosakeyhtiö SF

text: Voimaosakeyhtiö SF:n toimitusjohtaja on Jussi Lehto ja sen hallituksen puheenjohtaja on Pertti Laukkanen, varapuheenjohtaja on Pekka Erkkilä ja hallituksen varsinaiset jäsenet ovat : Marko Haapala, Sakari Kallo, Harri Natunen, Markku Pernaa, Stefan Storholm ja Risto Vaittinen.


title: Voimaosakeyhtiö SF

text:
Vuonna 2018 yhtiössä oli kahdeksantoista osakasta:
Suorat osakkaat on merkitty paksunnoksella ja Voimaosakeyhtiö SF:n ilmoituksen mukaan epäsuoraan osakkaita omistavat, joiden osakkuusyhtiö Voimaosakeyhtiö SF on, on ilmoitettu tavanomaisella tekstityypillä.


title: Voimaosakeyhtiö SF

text: Uuden ydinvoimalan rakentamiseksi vuonna 2006 perustetun Fennovoiman omistivat aluksi saksalainen energiakonserni E.ON (34 %) ja Voimaosakeyhtiö SF (66 %). Eduskunta vahvisti periaatepäätöksen ydinvoimalan rakentamisesta kesällä 2010. Vuoden 2010 lopussa Voimaosakeyhtiö SF:n alle oli ryhmittynyt yhteensä 69 yritystä. Mukana oli tässä vaiheessa sekä kunnallisia sähköyhtiötä että monia teollisuuden ja kaupan alan yrityksiä. Fennovoima valitsi vuonna 2011 laitoksen sijoituspaikaksi Pyhäjoen.


title: Voimaosakeyhtiö SF

text: Vuonna 2012 Voimaosakeyhtiö SF:stä irtautui useita yrityksiä, muun muassa S-ryhmä ja Atria.


title: Voimaosakeyhtiö SF

text: Laitoksen toimittajaksi valittiin joulukuussa 2013 Venäjän valtion alainen korporaatio Rosatom. Rosatom paikkasi samalla Fennovoimasta irtautuneiden suomalaisyritysten ja E.ONin jättämää aukkoa voimalan rahoituksessa ostamalla 34 prosentin osuuden Fennovoimasta Voimaosakeyhtiö SF:ltä. Vuoden 2014 alussa Talvivaaran Kaivososakeyhtiö Oyj luopui hankkeesta. Kesko Oyj:n omistama Kestra päätti vetäytyä hankkeesta vuonna 2014, jolloin Fennovoiman suomalaisomistus putosi alle 50 prosenttiin. Voimaosakeyhtiö SF vei rahoituskiistan välimiesmenettelyyn, sillä se halusi selvittää, onko Keskolla oikeus vetäytyä Fennovoiman ydinvoimalan rahoittamisesta.. Välimiesoikeus päätti kiistan Kestra Kiinteistöpalvelut Oy:n hyväksi vuonna 2017.


title: Voimaosakeyhtiö SF

text: Vuonna 2015 Voimaosakeyhtiön osakkaiksi liittyivät Fortum Oyj:n omistama Fortum Power and Heat Holding Oy ja SRV Yhtiöt Oyj:n omistama SRV Voima Oy ja Outokumpu Oyj nosti omistusosuuttaan.


title: Voimaosakeyhtiö SF

text: Koska Rosatomin ydinreaktori ei ollut mukana vuoden 2010 periaatepäätöksessä, jätti Fennovoima hakemuksen periaatepäätöksen täydentämisestä maaliskuussa 2014. Kesäkuussa 2014 Rosatomin tytäryhtiö Rusatom Overseasin talousjohtaja Vjatseslav Ivanov arvioi ydinvoimahankkeen kustannusten nousevan aiemmin arvioidusta 4-6 miljardista eurosta 6-7 miljardiin euroon.


title: The Crow, the Owl and the Dove

text:
The Crow, the Owl and the Dove on suomalaisen metalliyhtye Nightwishin toinen single heidän seitsemänneltä
studioalbumiltaan "Imaginaerum". Single julkaistiin 2. maaliskuuta 2012.


title: Kenttäviiva

text: Kenttäviiva on vektorikenttään liittyvä käyrä, jonka tangentti käyrän jokaisessa pisteessä on kentän suuntainen. Kenttäviivoja käytetään havainnollistamaan vektorikenttiä, joita on vaikea kuvata ilman niitä. Samoin kuin leveys- ja pituuspiirit pallon pinnalla tai korkeuskäyrät topografikartalla, eivät kenttäviivatkaan ole todellisia fysikaalisia viivoja, jotka todella olisivat kentässä tietyissä kohdissa, vaan ne ovat vain kentän havainnollistamiseksi keksitty apuväline.


title: Kenttäviiva

text: Kenttäviivat ovat kaikkialla kohtisuorassa kentän ekvipotentiaaleja eli sellaisia pintoja vastaan, joilla kentän potentiaali on vakio.


title: Kenttäviiva

text: Vektorikenttä on avaruuden jokaisessa pisteessä tietyn suuntainen, paitsi missä se on nolla. Vektorikentän kenttäviiva voidaan muodostaa piirtämällä jostakin kentän pisteestä alkava viiva, joka jokaisessa kohdassaan on kentän suuntainen. Täsmällisemmin sanottuna käyrän tangentti on joka kohdassa saman suuntainen kuin kenttä kyseessä pisteessä. Saman kentän kenttäviivat eivät leikkaa toisiaan.


title: Kenttäviiva

text: Täydellinen geometrinen kuvaus vektorikentän kaikista kenttäviivoista riittää täysin määrittämään vektorikentän "suunnan" kaikkialla. Jotta kenttäviivat ilmaisisivat myös vektorikentän "suuruuden", valitaan piirrettäväksi vain tietty määrä kenttäviivoja siten, että näitä viivoja on eri alueilla sitä tiheämmässä, mitä suurempi itseisarvoltaan vektorikenttä missäkin on. Toisin sanoen kenttää vastaan kohtisuorien kenttäviivojen lukumäärä pinta-alayksikköä kohti on suoraan verrannollinen vektorikentän suuruuteen tällä alueella.


title: Kenttäviiva

text: Divergenssilauseen mukaan kentät alkavat alueilta, joissa vektorikentän divergenssi on positiivinen ja päättyvät alueille, joissa sen divergenssi on negatiivinen. Edellisiä sanotaan kentän "lähteiksi", jälkimmäisiä "nieluiksi". Fysiikassa kenttäviivojen piirtäminen on kätevää varsinkin tapauksissa, joissa mahdollisilla lähteillä ja nieluilla on jokin selvä fysikaalinen merkitys (toisin kuin esimerkiksi radiaalisen harmonisen oskillaattorin tapauksessa).


title: Kenttäviiva

text: Gaussin lain mukaan sähkökentän lähteitä ovat positiiviset, nieluja negatiiviset varaukset ja vain ne. Näin ollen kenttäviivat alkavat positiivisista ja päättyvät negatiivisiin varauksiin, elleivät ne ulotu jommassakummassa päässään äärettömän kauas. Sitä vastoin sellaisen sähkökentän kenttäviivat, joka syntyy Faradayn induktiolain mukaisesti muuttuvassa magneettikentässä syntyy myös sähkökenttä, mutta tässä tapauksessa sen kenttäviivat voivat olla myös suljettuja käyriä tai ulottua molemmissa päissään äärettömän kauas.


title: Kenttäviiva

text: Jotta kenttäviivat, joiden niiden tiheys on verrannollinen kentän suuruuteen, kuvaisivat tilannetta oikein, on kuitenkin otettava huomioon kaikki kolme ulottuvuutta. Ajatellaan esimerkkinä yksittäisen eristetyn pistevarauksen sähkökenttää. Tässä tapauksessa kenttäviivat ovat suoria viivoja, joita lähtee varauksesta kaikkiin suuntiin kolmiulotteisessa avaruudessa. Tämä merkitsee, että niiden tiheys on kääntäen verrannollinen varauksesta mitatun etäisyyden "neliöön" (suoraan verrannollinen lausekkeeseen formula_1), samoin kuin Coulombin lain mukaan onkin sähkökentän voimakkuuden laita. Jos kuitenkin kenttäviivoja piirretään vain kaksiulotteiselle tasolle, niiden kaksiulotteinen tiheys tuleekin kääntäen verrannolliseksi "etäisyyteen", mikä ei vastaa sähkökentän voimakkuutta eri kohdissa.


title: Kenttäviiva

text: Ehkä tunnetuin esimerkki vektorikentästä on magneettikenttä, jota usein havainnollistetaan magneettia ympäröivien kenttäviivojen avulla.


title: Kenttäviiva

text: Gaussin lain magneettikentällä ei ole lähteitä eikä nieluja, minkä vuosi kenttäviivoilla ei ole alkua eikä loppua. Ne ovat joko suljettuja käyriä tai ulottuvat molemmissa päissään äärettömän kauas. Toisinaan ne piirretään alkamaan magneetin pohjoisnavasta ja päättymään sen etelänapaan, mutta itse asiassa niiden on ajateltava jatkuvan myös magneetin sisällä sen etelänavasta pohjoisnapaan, jolloin niistä muodostuu joko suljettuja tai molemmissa päissään äärettömyyteen ulottuvia käyriä.


title: Kenttäviiva

text: Gravitaatiokentällä ei ole lähteitä, mutta sillä on nielu kaikkien massallisten kappaleiden kohdalla. Näin ollen gravitaatiokentän kenttäviivoilla ei ole alkukohtaa vaan ne tulevat äärettömän kaukaa, mutta ne päättyvät massoihin.


title: Kenttäviiva

text: Myös virtaavaa ainetta, nestettä tai kaasua, voidaan kuvata kenttäviivoilla. Tällöin niiden suunta kussakin paikassa esittää virtauksen suuntaa, tiheys taas sen nopeutta.


title: Kenttäviiva

text:
Kenttäviivojen kulku osoittaa myös, onko kenttä pyörteetön tai lähteetön.
Vaikka kenttäviivat ovat oikeastaan vain matemaattinen konstruktio, joissakin tilanteissa niillä on selvä fysikaalinen merkitys. Virtausmekaniikassa nopeuskentän kenttäviivat, "virtausviivat", osoittavat virtaavan aineen hiukkasten liikeratoja. Plasmafysiikassa elektronit tai ionit, jota ovat samalla kenttäviivalla, vuorovaikuttavat keskenään voimakkaasti, kun taas eri kenttäviivoilla olevat hiukkaset eivät yleensä vuorovaikuta. Tässä suhteessa niiden käyttäytyminen muodostaa rautajyvästen käyttäytymistä magneettikentässä.


title: Kenttäviiva

text: Jos magneetin ympärille levitetään rautajauhetta, sen jyväset kääntyvät ferromagneettisuutensa vuoksi kentän suuntaisiksi. Samalla ne magnetoituvat, jolloin kunkin jyväsen pohjoisnapa vetää puoleensa toisen kohtion etelänapaa. Tällä tavoin jyväsistä muodostuu ketjuja, jotka johtavat alkuperäisen magneetin toisesta navasta toiseen ja kulkevat sitä ympäröivän kentän kenttäviivojen mukaisesti. Koska jyvästen oma magneettisuus muuttaa kenttää, niiden muodostamat viivat vastaavat kuitenkin vain likipitäen alkuperäistä magneettikenttää. Lisäksi todelliset magneettikentät ovat jatkuvia, eikä niissä ole erillisiä viivoja.


title: Christian Kipfer

text: Christian Kipfer (19. joulukuuta 1921 – 2009) oli sveitsiläinen voimistelija ja kaksinkertainen olympiamitalisti. Hän osallistui vuoden 1948 kesäolympialaisissa Lontoossa, jossa hän sai hopeaa joukkuekilpailussa ja pronssia nojapuilla. Lisäksi hän muun muassa sijoittui moniottelun yksilökilpailussa viidenneksi.


title: Michael Reusch

text: Michael Reusch (3. helmikuuta 1914 – 6. huhtikuuta 1989) oli sveitsiläinen voimistelija ja olympiavoittaja. Vuoden 1936 kesäolympialaisissa Berliinissä hän sai joukkuekilpailussa ja nojapuilla hopeamitalit. Kesäolympialaisissa 1948 Lontoossa hän voitti kultaa nojapuilla ja sai lisäksi hopeaa joukkuekilpailussa ja renkaissa.


title: Maximilian Raub

text: Maximilian ("Max") Raub (s. 13. huhtikuuta 1926) on itävaltalainen entinen meloja, maailmanmestari ja kaksinkertainen olympiamitalisti. Hän sai miesten 1 000 metrin kajakkikaksikossa pronssia sekä vuoden 1952 kesäolympialaisissa Helsingissä että kesäolympialaisissa 1956 Melbournessa. Helsingissä hän lisäksi sijoittui 10 000 metrin kajakkikaksikossa neljänneksi.


title: Maximilian Raub

text: Raub voitti ratamelonnan maailmanmestaruuskilpailuissa kerran kultaa (1954) ja kolmesti pronssia (1950, 1950, 1954).


title: Renée Garilhe

text: Renée Garilhe (15. kesäkuuta 1923 Pariisi – 6. heinäkuuta 1991 Pariisi) oli ranskalainen miekkailija ja olympiamitalisti. Hän sai naisten floretin yksilökilpailussa pronssimitalin vuoden 1956 kesäolympialaisissa Melbournessa. Lisäksi hän eteni siinä toiselle kierrokselle vuoden 1948 kesäolympialaisissa Lontoossa ja sijoittui siinä kuudenneksi vuoden 1952 kesäolympialaisissa Helsingissä.


title: Renée Garilhe

text: Garilhe sijoittui floretin joukkuekilpailussa viidenneksi vuoden 1960 kesäolympialaisissa Roomassa.


title: Richard Louis Duckett

text: Richard Louis Duckett (30. tammikuuta 1885 Quebec – 19. heinäkuuta 1972 Quebec) oli kanadalainen haavipalloilija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä lajissa kultaa voittaneeseen Kanadan joukkueeseen.


title: Clarence McKerrow

text: Clarence Douglas ("Clary") McKerrow (18. tammikuuta 1877 Montreal, Quebec – 20. lokakuuta 1959 Montreal, Quebec) oli kanadalainen haavipalloilija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä lajissa kultaa voittaneeseen Kanadan joukkueeseen. McKerrow oli joukkueensa kapteeni.


title: Clarence McKerrow

text: McKerrow pelasi myös jääkiekkoa Montreal Hockey Clubille ja oli mukana voittamassa Stanley Cupia 1894 ja 1902. Jälkimmäisellä kerralla hän toimi myös joukkueen valmentajana.


title: Porsassimput

text: Porsassimput (Congiopodidae) on simppukaloihin kuuluva heimo. Heimon lajeja tavataan eteläisen pallonpuoliskon lämpimistä valtameristä.


title: Porsassimput

text: Porsassimppujen heimoon kuuluu 4 sukua ja 9 lajia. Ne ovat pitkänomaisia kaloja, jotka kasvavat tyypillisesti 45–80 cm pitkiksi. Tyypillisiä piirteitä ovat pitkähkö kuono, jonka molemmilla sivuilla on sierain, pitkä selkäevä, joka alkaa silmien yläpuolelta (kaksiosainen "Zanclorhynchus"-suvun lajeilla), tasapäinen tai pyörehkö pyrstöevä ja suomuton ruumis.


title: Porsassimput

text: Porsassimppulajeja tavataan lämpimistä vesistä Atlantista, Intian valtamerestä ja Tyynestämerestä. Ne elävät lämpimissä vesissä noin 10–500 metrin syvyydestä kivikkoisilla riutoilla tai lähellä sorapohjaa. Heimon lajien ravintoa ovat äyriäiset, nilviäiset, merisiilit, käärmetähdet ja madot.


title: Virgilio Mantegazza

text: Virgilio Mantegazza (30. tammikuuta 1889 Milano – 3. heinäkuuta 1928 Milano) oli italialainen miekkailija ja olympiamitalisti. Hän kilpaili vuoden 1924 kesäolympialaisissa Pariisissa, jossa hän oli mukana saamassa pronssia kalvan joukkuekilpailussa ja sijoittui lisäksi sen yksilökilpailussa kuudenneksi.


title: Barnabás Berzsenyi

text: Barnabás Berzsenyi (12. helmikuuta 1918 Kemenesmihályfa – 18. kesäkuuta 1993 Osnabrück) oli unkarilainen miekkailija ja olympiamitalisti. Hän oli vuoden 1956 kesäolympialaisissa Melbournessa mukana saamassa hopeaa kalvan joukkuekilpailussa. Hän kilpaili myös vuoden 1952 kesäolympialaisissa Helsingissä edeten kalvan yksilökilpailussa toiselle kierrokselle ja sijoittuen sen joukkuekilpailussa viidenneksi.


title: József Marosi

text: József Marosi (s. 16. lokakuuta 1934 Budapest) on unkarilainen entinen miekkailija ja kaksinkertainen olympiamitalisti. Hän oli vuoden 1956 kesäolympialaisissa Melbournessa mukana saamassa hopeaa kalvan ja pronssia floretin joukkuekilpailussa. Hän kilpaili myös vuoden 1960 kesäolympialaisissa Roomassa, jossa hän sijoittui kalvan joukkuekilpailussa neljänneksi.


title: Tymosiini

text: Tymosiini on kateenkorvasta erittyvä hormoni, joka vaikuttaa immuunipuolustukseen stimuloimalla T-imusolujen kypsymistä. Erittyy erityisesti sikiöllä. α1-tymosiini on aktiivisin tymosiineista.


title: Ranskan avoin tennisturnaus 2013

text: Vuoden 2013 Ranskan avoin tennisturnaus pelattiin 26. toukokuuta – 9. kesäkuuta 2013 Pariisissa. Se oli kaikkiaan 112. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Marija Šarapova ja miesten Rafael Nadal.


title: Ranskan avoin tennisturnaus 2013

text: Turnauksen ottelukaavio julkaistiin 24. toukokuuta 2013.


title: Ranskan avoin tennisturnaus 2013

text: Naisten kaksinpeliturnauksen voitti Serena Williams, jolle mestaruus Ranskassa oli toinen. Ensimmäisen mestaruutensa hän voitti vuonna 2002. Miesten kaksinpeliturnauksen voitti jo kahdeksannen kerran urallaan Rafael Nadal.


title: Ranskan avoin tennisturnaus 2013

text: Turnauksesta jäivät pois miesten puolella maailmanlistan kakkonen, Andy Murray, joka kärsii alaselkävammasta. Maailmanlista sijalla seitsemän ollut Juan Martín del Potro jätti turnauksen väliin virustaudin vuoksi. Myös yhdysvaltalaiset Mardy Fish sekä Brian Baker jättivät turnauksen väliin.


title: Pyhän Marian kirkko (Kokemäki)

text: Pyhän Marian kirkko Kokemäellä oli Kokemäenjoen pohjoispuolella Kokemäen vanhan hautausmaan paikalla sijainnut puukirkko, joka purettiin 1850. Kirkosta on säilynyt harmaakivinen Pyhän Marian sakasti.


title: Pyhän Marian kirkko (Kokemäki)

text: Kokemäen kirkko oli nimitetty Neitsyt Marian pitäjänkirkoksi, ja se oli mainittu asiakirjoissa ensimmäisen kerran vuonna 1374. Kirkko oli peräisin tätä varhaisemmalta ajalta. Alun perin mäki, jossa vanha kirkko sijaitsi, oli Kokemäenjoen saari.


title: Pyhän Marian kirkko (Kokemäki)

text: Kokemäen seurakunta on Manner-Suomen vanhimpia ja siellä on ollut useitakin kirkkoja kristillisenä varhaisaikana. Pyhän Marian kirkosta on säilynyt vain harmaakivestä rakennettu sakaristo. Vanhan kirkon esineitä on säilynyt uuteen Kokemäen kirkkoon siirrettynä useitakin, kuten keskiaikainen ehtoolliskalkki, messinkinen kynttiläkruunu, votiivitaulu ja kirkonkello. Muuta irtaimistoa, kuten vanhan kirkon saarnastuoli päätettiin myydä eniten tarjoavalle. Kirkko kuitenkin vielä jätettiin pystyyn. Myöhemmin Kokemäen seurakunta myi vanhan kirkon vuonna 1845 Carl von Knorringille.


title: Pyhän Marian kirkko (Kokemäki)

text: Aluksi suunnitteilla oli rakentaa kivinen kirkko, mutta kuitenkin sen sijaan sakariston viereen rakennettiin puukirkko. Vuonna 1640 puinen kirkko paloi, jonka vuoksi sen viereen rakennettiin uusi. Suunniteltu kivinen runkohuone ei toteutunut luultavasti Kokemäen hallinnollisessa ympäristössä ja verotuksessa tapahtuneista muutoksista johtuen.


title: Pyhän Marian kirkko (Kokemäki)

text: Kirkon pihaa ympäröi hirsiaita, jonka ainoa portti oli pohjoissivulla. Pihassa ei kasvanut vielä tuolloin puita. Uuden Kokemäen kirkon valmistuttua kuitenkin päätettiin jatkaa vainajien hautaamista vanhaan kirkkoon. 1840-luvulle tultaessa vanha kirkko oli päässyt pahoin ränsistymään: ikkunoita oli rikki ja ovet olivat lukottomia. Maaherra määräsi kirkon purettavaksi vuonna 1850.


title: Pyhän Marian kirkko (Kokemäki)

text: Kivisakariston ympärille on voitu haudata vainajia jo ennen kristillistä aikaa ajanlaskumme ensimmäisellä vuosituhannella. 1600-luvulla alkoi yleistyä vainajien hautaaminen kirkon lattian alle, mutta siitä tuli vähitellen terveydellisesti haitallinen kohta ja siksi kuningas kielsi hautaamisen uuteen Kokemäen kirkkoon. Vanhan kirkon kerrotaan olleen niin täynnä haudattuja vainajia, ettei mittauksia voitu tehdä rakennuksen sisäpuolelta.


title: Pyhän Marian kirkko (Kokemäki)

text: Kun vanhasta kirkosta alkoi tulla ahdas, alettiin suunnitella uuden kirkon rakentamista. Silloin kirkko ei ollut ainoastaan jumalanpalveluspaikka vaan sinne kokoonnuttiin myös tapaamaan sukulaisia ja tuttavia. Vanhalla hautausmaalla on myös kokemäkeläissukujen sukuhautoja sekä Kokemäellä toimineiden pappien hautoja.


title: AC4

text: AC4 on hardcore punk -yhtye Uumajasta, Ruotsista.


title: AC4

text: AC4:n perustivat muun muassa Refusedissa ja The (International) Noise Conspiracyssä vaikuttanut laulaja Dennis Lyxzén (laulu), Karl Backman (kitara), Jens Nordén (rummut) ja David Sandström (basso) vuonna 2008. Yhtyeen ensimmäinen keikka järjestettiin 5. toukokuuta 2008.


title: AC4

text: AC4 julkaisi debyyttialbuminsa vuonna 2009. Ensimmäisen levynsä jälkeen se kiersi laajasti Euroopassa.


title: AC4

text: Vuoteen 2011 saakka basisti Sandström oli yhtyeessä mukana. Huhtikuussa 2011 käynnistyi yhtyeen Australian kiertue. Melbournen keikat olivat myös viimeiset Sandströmin osalta. Hänet korvattiin 2012 Jonsson Röstlundilla.


title: AC4

text:
Yhtyeen toinen pitkäsoitto "Burn the World" julkaistiin 22. maaliskuuta 2012. Levyä seurasi kiertue, jonka aikana AC4 soitti Suomessakin.
Alkuperäisjäsen Nordén lähti yhtyeestä huhtikuussa 2013 ja korvaajaksi löydettiin nopeasti Fredrik Lyxzén. Ensimmäisellä kiertueellaan uudella kokoonpanolla, "Burn the World" -kiertueella, AC4 tähditti Monster Bash ja Groezrock-festivaaleja.


title: Amorfiset metallit

text: Amorfinen () tarkoittaa ”muodotonta” tai ”ilman muotoa olevaa”. Amorfisten metallien rakenne ei ole kiteinen tai on vain heikosti osakiteinen, eli niillä ei ole säännöllistä tai järjestäytynyttä atomirakennetta. Amorfiset metallit ovat yleensä metalliseoksia ja niiden valmistus perustuu yleensä nopeaan jäähdytykseen sulasta. Kidettömän atomirakenteen takia amorfisilta metalleilta puuttuu materiaalia heikentävät raerajat, dislokaatiot ja pinoutumisvirheet.


title: Amorfiset metallit

text: Amorfiset metallit keksittiin 1952, kun Buckel ja Hilsch tutkivat ohuiden amorfisten filmien superkonduktiivista vaikutusta . Amorfisia metalleja alettiin kuitenkin tutkia enemmän vasta 1960-luvulla, kun Klement, Willens ja Duwez valmistivat Caltechissa amorfisen metalliseoksen kullasta ja piistä (AuSi). Heidän kehittämä nopean jäähdytyksen tekniikka mahdollisti myös muiden amorfisten metalliseosten kehittämisen ja tutkimisen. Kristalloitumisen estämiseksi jäähdytyksen tulee tapahtua nopeudella 10 K/s. Tämän jäähdytysnopeuden saavuttamiseksi, valmistettujen amorfisten metallien paksuus oli oltava alle 100µm.


title: Amorfiset metallit

text: 1976 H. Liebermann ja C. Graham kehittivät menetelmän, jolla voidaan valmistaa amorfista metallia ohuina nauhoina nopeasti pyörivällä alijäähdytetyllä pyörällä. Heidän käyttämä metalliseos sisälsi rautaa, nikkeliä, fosforia ja booria, mikä tunnetaan nykyään kauppanimellä Metglas. Sitä käytetään nykyään pienihäviöisissä voimavirtamuuntajissa.


title: Amorfiset metallit

text: 1980-luvun alussa onnistuttiin valmistamaan 5 mm halkaisijaltaan olevia sauvoja palladium-, lyijy- ja antimoniseoksesta etsaamalla ja sen jälkeen suorittamalla useita lämmitys-jäähdytys-syklejä. Boorioksidivirtauksella paksuus saatiin kasvatettua jopa yhteen senttimetriin.


title: Amorfiset metallit

text: 1990-luvulla kehitettiin useita metalliseoksia, joista voitiin valmistaa amorfisia metalliseoksia jäähdytysnopeudella 1 K/s. Tämä mahdollisti amorfisten metalliseosten bulkkituotannon, ja valettujen amorfisten metalliseoslaattojen paksuuden kasvamisen jopa useisiin senttimetreihin.


title: Amorfiset metallit

text: 2004 Virginian yliopiston tutkimusryhmä ja Oak Ridgen kansallinen laboratorio onnistuivat erillään valmistamaan amorfista terästä, joka huoneenlämmössä ei ole magneettista ja on mekaanisesti huomattavasti normaalia terästä vahvempaa.


title: Amorfiset metallit

text: Toisin kuin perinteisten kiteisten metallimateriaalien, amorfisten metallien atomitason rakenne on järjestäytymätön ja tiivis. Atomien järjestäytyminen muistuttaakin lähinnä lasien atomijärjestystä. Tämä rakenne saavutetaan metallin nopealla jäähdyttämisellä (ainakin 1 °C/s), jolloin kiteet eivät ehdi ydintyä. Nopean jäähdytyksen ohella amorfisen metallin valmistuksessa on keskeistä, että joukossa on atomikooltaan ainakin 12 % eroavia metalleja. Yleensä amorfiset metallit ovat vähintään kolmen metallin seoksia ja käytettyjen metallien sekoitusentalpian on oltava negatiivinen.


title: Amorfiset metallit

text: Tiheästä pakkautumisesta seuraa myös amorfisen metalliseoksen korkeampi viskositeetti ja hieman korkeampi tiheys (kg/m3) kuin kristallisella muodollaan. Amorfisen metallin valmistukseen vaadittu nopea jäähdytys rajoittaa tuotettavan kappaleen kokoa, mutta selkeän sulamispisteen puuttuminen tekee muoveille käytettyjen muokkausmenetelmien kuten ruiskuvalun mahdolliseksi. Amorfinen metalli myös kutistuu jäähtyessään vähemmän.


title: Amorfiset metallit

text: Amorfisilla metalleilla on tyypillisesti korkea Youngin moduuli (jopa yli 100 MPa) ja etenkin zirkonium-pohjaiset amorfiset metalliseokset ovat osoittautuneet mekaanisesti vahvoiksi. Niillä on myös niobium-, tantaali-, titaani- ja kromi-seosten ohella hyvä myötölujuus ja korroosion kesto. Rauta- ja koboltti-pohjaisilla amorfisilla metalliseoksilla on puolestaan todettu erinomaisia magneettisia ominaisuuksia. Magnesium- ja kalsium-pitoiset seokset ovat biologisesti aktiivisia ja niiden murtolujuus on hyvin lähellä luun ominaisuuksia.


title: Amorfiset metallit

text: Amorfiset metallit jakavat kuitenkin laseille tyypillisiä ei haluttuja ominaisuuksia, kuten haurauden etenkin vetorasituksessa. Vetolujuutta on pyritty nostamaan mm. nanoparttikeleita lisäämällä ja palladium-pohjaisten seoksien murtolujuus on osoittautunut lupaavaksi nousten lähelle vahvimpien terästen arvoja.


title: Amorfiset metallit

text: Yksi kaupallisesti tuotettu amorfisen metallin sovellus on Vitreloy 1, joka sisältää 41,2 % zirkoniumia, 13,8 % titaania, 12,5 % kuparia, 10 % nikkeliä ja 22,5 % berylliumia. Vitreloy 1 kehitettiin vuonna 1992 Kalifornian teknillisen instituutin energialaitoksen ja NASAn yhteistyönä, kun he yrittivät löytää uusia ilmakehän ja avaruuden aineita. Kovuutensa ja elastisuutensa vuoksi sitä käytetään mm. golfpalloissa, suksissa, pesäpalloissa ja tennismailoissa.


title: Amorfiset metallit

text: Muita tunnettuja sovelluksia on TiCuPdZr ja MgZnCa, joiden hyötykäyttöä lääketieteessä tutkitaan. TiCuPdZr ei uskota aiheuttavan karsinogeeneja ja se on kolme kertaa vahvempaa kuin titaani. Se on melkein yhtä joustavaa kuin luut ja sillä on korkea rasituksen kestävyys. Muokkaamalla metallin rakennetta lasersäteillä, voidaan se biologisesti liittää luuhun. Metallia MgZnCa:a tutkitaan sen biomateriaalisuutensa vuoksi. MgZnCa:n voitaisiin hyödyntää luihin kiinnitettäviksi ruuveiksi, neuloiksi tai laatoiksi.


title: Amorfiset metallit

text: Amorfisten metallien kehitys on vielä aluillaan ja tarvitaan monia testejä ennen kuin niitä voi käyttää esim. ilmailuissa tai autoissa. Tällä hetkellä amorfisia metalleja käytetään urheiluvälineiden ja lääketieteen lisäksi, partaterissä, panssareissa, kännyköiden kuorissa ja joissain kelloissa sekä sormuksissa.


title: Uspenskoje

text: Uspenskoje () on maalaiskunta ja sen keskuskylä Novgorodin alueen Tšudovon piirissä Venäjällä. Se sijaitsee Pietarin ja Moskovan välisen M10-valtatien varrella Tšudovon kaupungin länsipuolella. Kylässä on 600 ja kunnassa 2 600 asukasta (vuonna 2009).


title: Uspenskoje

text: Uspenskojen kunnan pinta-ala on 768,6 neliökilometriä. Se rajoittuu lännessä ja pohjoisessa Leningradin alueeseen sekä idässä Tšudovon piirin Gruzinon ja etelässä Tregubovon kuntiin. Alueen keskellä sijaitsee Tšudovon kaupunkikunta. Pinta-alasta 77,3 % on metsää ja 15,8 % maatalousmaata.


title: Uspenskoje

text: Seutu kuuluu Ilmajärven alankoon. Kunnan itärajalla virtaa Olhavanjoki. Muita jokia ovat Tigoda, Kerest, Menevša, Dobroha, Menekša, Kolomovka ja Polist.


title: Uspenskoje

text: Keskuskylän lisäksi kuntaan kuuluu 20 kylää (Dedeljovo, Dmitrovka, Ivankovo, Karlovka, Korpovo, Kotškovo, Kurnikov Ostrov, Lezno, Luka-2, Marjino, Netšanje, Pertetšno, Pridorožnaja, Sjabrenitsy, Sloboda, Torfjanoje, Tušino, Vodosje, Zelentsy ja Zujevo) sekä kuusi asemataajamaa (Torfjanoje, Tšudovo-3, Vodos, Volhov Most, Volhovo ja Zelentsy). Suurin asutuskeskus on 700 asukkaan Pridorožnaja.


title: Uspenskoje

text: Kunnan kautta kulkee Pietarin ja Moskovan välinen päärata sekä Novgorodin, Tšudovon ja Olhavan välinen rautatie. M10-valtatieltä haarautuu maantie Kirišiin ja Uuteen-Laatokkaan. Kylistä on linja-autoyhteydet Tšudovoon. Kunnan alueella kulkevat myös Tšudovon, Novgorodin, Staraja Russan, Valdain, Demjanskin, Borovitšin, Kirišin, Olhavan, Petroskoin ja Pietarin väliset linja-autoreitit. M10-valtatiellä on useita huoltoasemia.


title: Uspenskoje

text: Paikallisista elinkeinoista tärkeimmät ovat maa- ja metsätalous (53 %) sekä erilaiset julkiset palvelut. Kunnassa toimii maidon tuotantoon erikoistunut maatalousyritys Kommunar.


title: Uspenskoje

text: Keskuskylän palveluihin kuuluvat lastentarha ja lääkintäasema. Sjabrenitsyssa on keskikoulu ja Karlovkassa kulttuuritalo.


title: Uspenskoje

text: Kunnan alueella sijaitsevista rakennusmuistomerkeistä huomattavin on Sosnitskaja pristanin kartanoalue. Kirjailija Gleb Uspenskin kotitalo Sjabrenitsyssa on valtakunnallinen suojelukohde.


title: Sianniska

text: Sianniska eli etuselkä, tutummin kassler, on paloitteluosa sianruhossa. Vain Suomessa käytetään kassler-nimeä tällaiselle raa'alle, esikäsittelemättömälle sianniskalle; kaikissa muissa maissa se tarkoittaa lihaa, joka on sekä vähän savustettu että natriumnitraatilla ja/tai muilla säilöntäaineilla käsitelty. Sianniska tarkoittaa pään ja kyljysselän välillä olevaa selän etuosaa. Kaupassa sianniska myydään palana tai viipaleina. Sianniskan rasva on lihan sisällä ja rasvapitoisuus on 10–15 prosenttia. Se on usein luuton.


title: Kongonkirjorastas

text: Kongonkirjorastas ("Geokichla oberlaenderi") on rastaiden heimoon kuuluva varpuslintu.


title: Kongonkirjorastas

text: Kongonkirjorastasta tavataan Kongon demokraattisessa tasavallassa ja Ugandassa. Lajilta tunnetaan vain viisi esiintymää ja se on luokiteltu silmälläpidettäväksi, koska sitä tavataan vain pienellä alueella ja sitä uhkaa metsien häviäminen.


title: Kupenkirjorastas

text: Kupenkirjorastas ("Geokichla crossleyi") on rastaiden heimoon kuuluva varpuslintu.